open-index/open-wikipedia-markdown huggingface dataset:
প্ৰম্লোচা

**প্ৰম্লোচা** (সংস্কৃত: प्रम्लोचा, ৰোমানীকৃত: Pramlocā) হিন্দু পৌৰাণিক কাহিনীৰ এগৰাকী অপ্সৰা৷ কাহিনী সমূহত প্ৰম্লোচাক এগৰাকী সুন্দৰী, আকাশী কন্যা হিচাপে বৰ্ণনা কৰা হৈছে। কন্দু ঋষিৰ কাহিনীত এই অপ্সৰাৰ বৰ্ণনা পোৱা যায়।

## কিংবদন্তী
ব্ৰহ্ম পুৰাণৰ বৰ্ণিত এটা কাহিনী অনুসৰি এবাৰ ঋষি কন্দৰ ঘোৰ তপস্যাৰ বাবে তিনিলোক জ্বলি যোৱাৰ উপক্ৰম হৈছিল৷ তেতিয়া দেৱৰাজ ইন্দ্ৰই ঋষিৰ তপস্যা ভংগ কৰিবলৈ প্ৰম্লোচাক নিয়োগ কৰিছিল। এই কামৰ বাবে ইন্দ্ৰই প্ৰম্লোচাক নিযুক্তি কৰাৰ কাৰণ আছিল প্ৰম্লোচাৰ সৌন্দৰ্য্য, যৌৱন, লাহি কঁকাল আৰু আকৰ্ষণীয় স্তন যুগল যাক লৈ প্ৰম্লোচাই সদায় গৌৰৱ কৰিছিল। ঋষিৰ শক্তিৰ প্ৰতি সচেতন হৈ অপ্সৰা প্ৰম্লোচা ভয়ভীত হৈ পৰে, আৰু এই কামৰ বাবে ইন্দ্ৰক মেনকা, উৰ্বশী বা ৰম্ভাক নিৰ্বাচন কৰিবলৈ অনুৰোধ কৰে। ইন্দ্ৰই তাইক আশ্বাস দিয়ে যে এই কামত তাইক কাম, বসন্ত আৰু মৃদু বতাহে সহায় কৰিব৷ ইন্দ্ৰৰ কথাত পতিয়ন গৈ প্ৰম্লোচাই সন্মতি প্ৰদান কৰে। গছ-গছনি, ফুল আৰু বিলৰে ভৰা কন্দু ঋষিয়ে ধ্যান কৰা অৰণ্যখনত গৈ প্ৰম্লোচা উপস্থিত হয়। তেওঁ কাম বানেৰে ঋষিক প্ৰহাৰ কৰাৰ সিদ্ধান্ত লয়৷ এই কাহিনীটো ব্ৰহ্ম পুৰাণত এনেদৰে বৰ্ণনা কৰা হৈছে, “তেওঁৰ পৰা নিচেই কাষত নদীৰ পাৰত থিয় হৈ কণ্ঠত কোকিলৰ মধুৰতা সানি সেই সুন্দৰী আকাশী ছোৱালীজনীয়ে আনন্দত গীত গাবলৈ ধৰিলে। কোকিলৰ অকাল অথচ মিঠা আৰু মনোমোহা স্বৰ এটা শুনা গ’ল আৰু বসন্তই নিজৰ পূৰ্ণ শক্তি প্ৰয়োগ কৰিলে। মলয়া পৰ্বতত তেওঁৰ বাসস্থানৰ ওচৰত এজাক মৃদু বতাহ বলিবলৈ ধৰিলে ফলত সুন্দৰ সুন্দৰ ফুলবোৰ লাহে লাহে তললৈ থুপি থুপিকৈ সৰি পৰিল। ফুলৰ কাম শৰ ধৰি তেওঁ ঋষিৰ কাষলৈ গৈ ঋষিৰ মন বিচলিত কৰি তুলিলে। গীতৰ মধুৰ স্বৰ শুনি ঋষি আচৰিত হ’ল আৰু কামৰ বানে তেওঁৰ মনটো জুৰুলা কৰিলে। ধুনীয়া ভ্ৰুযুক্ত ছোৱালীজনীৰ কাষলৈ তেওঁ আগবাঢ়ি গ’ল। সুন্দৰীক দেখি তেওঁ আচৰিত হোৱাৰ লগতে আনন্দিত হ’ল; তেওঁৰ চকু দুটা জিলিকি উঠিল। গোটেই শৰীৰত শিহৰণ অনুভৱ কৰিলে। তেওঁৰ শৰীৰৰ পৰা কাপোৰ খহি পৰিল। তেওঁ সম্পূৰ্ণৰূপে বিচলিত হৈ পৰিল।”

ঋষিয়ে সুন্দৰীৰ পৰিচয়ৰ বিষয়ে সোধাত তেওঁ নিজকে ঋষিৰ দাসী বুলি চিনাকি দিয়ে আৰু তেওঁৰ সকলো আদেশ পালন কৰিবলৈ ইচ্ছুক বুলি জনায়। সুন্দৰীৰ ৰূপত মোহিত হৈ কন্দুৱে তাইক হাতত ধৰি নিজৰ আশ্ৰমলৈ লৈ যায়। তপস্যা শক্তিৰ বলত ঋষিয়েও ঐশ্বৰিক অলংকাৰ পৰিধান কৰি সুন্দৰ ৰূপেৰে সজ্জিত হৈ যৌৱন ৰূপ ধাৰণ কৰে। বৈদিক কৰ্ম-কৰ্তব্য অৱহেলা কৰি তেওঁ আনন্দৰে সেই সুন্দৰীৰ লগত প্ৰেমত নিমগ্ন হৈ মন্দৰ উপত্যকাত এশ বছৰ অতিবাহিত কৰে৷ তাৰ পিছত অপ্সৰা স্বৰ্গলৈ উভতি যোৱাৰ অনুমতি বিচাৰে যদিও তেওঁ সুন্দৰীক আৰু কিছুদিন থাকিবলৈ আদেশ দিয়ে আৰু এনেদৰে আৰু এটা শতিকা পাৰ হয়। এই সময়ছোৱাৰ পিছত যেতিয়া সুন্দৰীয়ে পুনৰ ঘূৰি যোৱাৰ অনুৰোধ আওৰাই তেওঁ পুনৰ কেইদিনমানৰ বাবে তাইৰ সংগ বিচাৰে। ঋষিৰ ভয়ংকৰ অভিশাপৰ ভয়ত সুন্দৰী তেওঁৰ লগত থাকিবলৈ বাধ্য হয়। এদিন ঋষিয়ে তেওঁৰ গধূলিৰ প্ৰাৰ্থনা সন্ধ্যাবন্দন কৰিবলৈ খৰখেদাকৈ জুপুৰীৰ পৰা ওলাই আহে আৰু তেতিয়া অপ্সৰাই উপলব্ধি কৰে যে ঋষিয়ে পাৰ হৈ যোৱা সময়খিনি এদিন বুলিহে বিশ্বাস কৰিছিল৷ তেতিয়া প্ৰম্লোচাই ঋষিৰ আগত প্ৰকাশ কৰে যে তাই অহাৰ নশ সাত বছৰ ছমাহ তিনিদিন পাৰ হৈ গ’ল। তেওঁৰ প্ৰেমৰ কাৰ্যকলাপে যে তেওঁৰ তপস্যাৰ শক্তি নিৰ্বাপিত কৰিছে, সেই কথা উপলব্ধি কৰি তেওঁ সুন্দৰীক বহিষ্কাৰ কৰে৷ সেই সময়ত যে সুন্দৰী গৰ্ভৱতী সেই কথা ঋষিয়ে গম নাপায়ছিল। ভয়তে প্ৰম্লোচা জুপুৰিৰ পৰা দৌৰি ওলাই আহে আৰু গৰ্ভত থকা ভ্ৰুণটো ঘাম হৈ অপ্সৰাৰ ভৰিয়েদি ওলাই আহে৷ গছ আৰু চন্দ্ৰৰ পোহৰে ভ্ৰুণটোক পোষণ দিয়ে। এনেদৰে জন্মহোৱা এই সন্তানেই মৰিছ, যি পৰৱৰ্তী সময়ত প্ৰচেতাছৰ পত্নী, আৰু দক্ষৰ মাতৃ ৰূপে জনাজাত হয়।

## তথ্য সংগ্ৰহ

শ্ৰেণী:অপ্সৰা
জন হেনৰী (লোকগাথা)

‘’’জন হেনৰী’’’ () এজন আমেৰিকান লোকগাথাৰ নায়ক, এজন আফ্ৰিকীয় মাৰ্কিন মুক্ত ব্যক্তি। তেওঁ এজন "ষ্টীল ড্ৰাইভিং মেন" হিচাপে কাম কৰা বুলি কোৱা হয়, এনেকুৱা এজন ব্যক্তি, যাৰ ওপৰত ৰেলপথৰ সুৰংগ নিৰ্মাণৰ বাবে শিলত ফুটা কৰি বিস্ফোৰক ভৰোৱাৰ দায়িত্ব ন্যস্ত কৰা হৈছিল। শিলত ফুটা কৰিবলৈ হাতুৰীৰে কোবাই কোবাই তাত তীখাৰ ড্ৰিল ভৰোৱা হয় আৰু এই হাতুৰী কোবোৱা কাম কৰিছিল জন হেনৰীয়ে।
জন হেনৰীৰ কাহিনী এটা ক্লাছিক ব্লুজ লোকগীতত ড্ৰিলিং মেচিনৰ সৈতে তেওঁৰ দ্বন্দ্বৰ বিষয়ে কোৱা হৈছে আৰু ই অসংখ্য কাহিনী, নাটক, কিতাপ আৰু উপন্যাসৰ বিষয়বস্তু হৈ আহিছে।
## কিংবদন্তী
কিংবদন্তি অনুসৰি ষ্টীল ড্ৰাইভাৰ হিচাপে জন হেনৰীৰ দক্ষতাক ভাপ চালিত ৰক ড্ৰিলৰ দক্ষতাৰ সৈতে জোখা হৈছিল। যন্ত্ৰ সৈতে হোৱা এই প্ৰতিযোগিতাত মাত্ৰ এটা হাতুৰীৰ সহায়ত তেওঁ জয়ী হৈছিল যদিও অত্যধিক চাপৰ বাবে হৃদযন্ত্ৰৰ ক্ৰিয়া বন্ধ হৈ মৃত্য মুখত পৰিছিল।পশ্চিম ভাৰ্জিনিয়াৰ বিগ বেণ্ড সুৰংগ, ভাৰ্জিনিয়াৰ লুইছ সুৰংগ, আৰু আলাবামাৰ কুছা মাউণ্টেন সুৰংগকে ধৰি বিভিন্ন স্থানক এই প্ৰতিযোগিতাৰ বাবে হিচাপে প্ৰস্তাৱ কৰা হৈছে।
## ইতিহাস
জন হেনৰীৰ কিংবদন্তিৰ বহু দিশৰ ঐতিহাসিক সত্যতা এক বিতৰ্কৰ বিষয়। গৱেষক স্কট ৰেইনল্ডছ নেলছনৰ মতে প্ৰকৃত জন হেনৰীৰ জন্ম হৈছিল ১৮৪৮ চনত নিউ জাৰ্চীত আৰু তেওঁৰ কৰ্মক্ষেত্ৰৰ জটিলতাৰ বাবে চিলিকোচিছত আক্ৰান্ত হৈ মৃত্যু হৈছিল আৰু অত্যধিক পৰিশ্ৰমৰ হেচাত নহয়।
## জনপ্ৰিয় সংস্কৃতিত
### চলচ্চিত্ৰ
১৯৯৫ চনত ৰ’জাৰ এৰন ব্ৰাউনৰ ‘’টল টেল’’ নামৰ ছবিখনত জন হেনৰীৰ চৰিত্ৰটো চিত্ৰিত কৰা হৈছিল। এজন প্ৰাক্তন দাস, জন হেনৰীয়ে ডেনিয়েল নামৰ এজন পলায়ন কৰা কৃষকৰ পুত্ৰক গুণ্ডাৰ পৰা বচাবলৈ দেখা দিয়ে।

২০১৮ চনত ক্লাছিক আমেৰিকান লোককথাৰ চৰিত্ৰসমূহক কেন্দ্ৰ কৰি এখন ছবি নিৰ্মাণৰ কাম ঘোষণা কৰা হয়, যাৰ নাম আছিল ‘’জন হেনৰী এণ্ড দ্য ষ্টেটছমেন’’।

২০২০ চনত টেৰী ক্ৰুই জন হেনৰীৰ চৰিত্ৰটোৰ আধুনিক যুগৰ অভিযোজন হিচাপে তৈয়াৰ কৰা চৰিত্ৰত অভিনয় কৰিছিল। কাহিনীভাগৰ কেন্দ্ৰবিন্দু হৈছে, তেওঁলোকৰ  প্ৰাক্তন নেতাৰ পৰা  পলাই ফুৰা দুজন কিশোৰ-কিশোৰীক এজন প্ৰাক্তন গেং মেম্বাৰে আশ্ৰয় দিয়ে । ছবিখন মুক্তি দিছিল ছাবান ফিল্মছে।
### সংগীত
জন হেনৰীৰ কাহিনী পৰম্পৰাগতভাৱে দুবিধ গীতৰ জৰিয়তে বৰ্ণিত হয়: বেলাড বা মালিতা, যাক সাধাৰণতে "জন হেনৰীৰ বেলাড" বুলি কোৱা হয়, আৰু "হামাৰ বা হাতুৰীৰ গীত" (এবিধ কৰ্মগীত)। প্ৰত্যেকৰে গীতৰ কথা বহল আৰু ভিন্ন। কিছুমান গীত আৰু কিছুমান প্ৰাৰম্ভিক লোক ইতিহাসবিদৰ গৱেষণাই জন হেনৰীৰ বিষয়ে লিখা গীতসমূহক পশ্চিম ভাৰ্জিনিয়াৰ এজন আউটলাউ জন হাৰ্ডিৰ গীতৰ সৈতে ৰিজায়। জন হেনৰীৰ জীৱনৰ বিষয়ে লিখা বেলাডত সাধাৰণতে চাৰিটা প্ৰধান উপাদান থাকে: শিশু অৱস্থাত জন হেনৰীয়ে কৰা এটা পূৰ্বাভাষ যে ষ্টীল-ড্ৰাইভিঙৰ ফলত তেওঁৰ মৃত্যু হ'ব; ষ্টীম হেমাৰৰ সৈতে হোৱা কিংবদন্তি প্ৰতিযোগিতাৰ আগজাননী আৰু ফলাফল; হেনৰীৰ মৃত্যু আৰু সমাধি ; আৰু তেওঁৰ পত্নীৰ প্ৰতিক্ৰিয়া।
## তথ্য সংগ্ৰহ
**টোকা**

**অধিক পঠন**
* 
* 
* 
* 
* 
* 

## বাহ্যিক সংযোগ

*
* Lyrics to various versions of "John Henry"
* Survey of books about the legend of John Henry 
* Website on racial protest and resistance in the John henry ballad.
* John Henry bibliography compiled by the Archive of Folk Culture staff at the Library of Congress
* 

শ্ৰেণী:আমেৰিকাৰ লোকগীত
শ্ৰেণী:আমেৰিকা যুক্তৰাষ্ট্ৰ
শ্ৰেণী:কাল্পনিক চৰিত্ৰ
শিপ্ৰা খান্না

শিপ্ৰা খান্না
শিপ্ৰা খান্না এগৰাকী ভাৰতীয় চেলিব্ৰিটি চেফ, ৰেষ্টুৰেণ্টৰ মালিক, লেখিকা আৰু দূৰদৰ্শনৰ জনপ্ৰিয় ব্যক্তিত্ব। ২৯ বছৰ বয়সত  ষ্টাৰ প্লাছত প্ৰচাৰিত ভাৰতীয় টেলিভিছন শ্ব' মাষ্টাৰচেফ ইণ্ডিয়া (২০১২)ৰ দ্বিতীয় ছিজনত জয়ী হোৱাৰ পাছৰ পৰাই তেওঁ পৰিচিত আৰু চৰ্চিত। 

## ব্যক্তিগত জীৱন
চিমলাত জন্মগ্ৰহণ কৰি ডাঙৰ-দীঘল হোৱা শিপ্ৰাই লৰেটো কনভেণ্টৰ পৰা স্কুলীয়া শিক্ষা লাভ কৰিছিল। মাষ্টাৰচেফৰ দ্বিতীয় ছিজনত তেওঁ একক মাতৃ হিচাপে জয়ী হৈছিল। 

## জীৱিকা/পেচা
মাষ্টাৰচেফ ইণ্ডিয়া (ছিজন ২) জয়ী হোৱা পিছত শিপ্ৰাই ফুড ফুডত চেলিব্ৰিটি চেফ হিচাপে এটা টেলিভিছন শ্ব' কৰিছিল। তেওঁ ভাৰত আৰু বিদেশৰ বহুতো টেলিভিছন ৰন্ধন অনুষ্ঠানত ভূমুকি মাৰিছিল। 

২০১৩ চনৰ ১১ ছেপ্টেম্বৰত তেখেতে গুজৰাটৰ আহমেদাবাদত "হট - হাউছ অৱ টেষ্ট" নামেৰে প্ৰথমখন ৰেস্তোৰাঁ মুকলি কৰে। 

২০১৭ চনৰ ১৪ জানুৱাৰীত শিপ্ৰাই ভাৰতৰ নতুন দিল্লীত প্ৰথমখন ৰেস্তোৰাঁ খুলিছিল যাৰ নাম আছিল দ্যা দৰ্যি বাৰ এণ্ড কিটচেন। 

চেফ শিপ্ৰা খান্নাই মাষ্টাৰচেফ ইণ্ডিয়া ছিজন ২ৰ খিতাপ অৰ্জন কৰিছিল। শিপ্ৰা খান্না লৰেটো কনভেণ্ট আৰু ছেইণ্ট বেডেৰ এগৰাকী প্ৰাক্তন ছাত্ৰী। তেওঁ ৫০খনতকৈও অধিক দেশ ভ্ৰমণ কৰি বিভিন্ন সম্ভাৰৰ অভিজ্ঞতা অৰ্জন কৰিছে। তেওঁ 'মাষ্টাৰচেফ ট্ৰেভেল'ৰ ব্ৰেণ্ড এম্বাছাদৰ। তেওঁক "গ্লেমাৰাছ চেফ" হিচাপে জনা যায়। তেওঁ নেপাল সীমান্তলৈকে খাদ্যৰ ৰুচি বিস্তাৰ কৰিবলৈ সক্ষম হৈছে। ইয়াৰ উপৰিও ফেমিনা ৱিমেন আৰু হিমাচলৰ ষ্টাৰলিং খিতাপ তেওঁ লাভ কৰিছে। তেওঁৰ উদ্যোগীকৰণৰ উদ্যোগসমূহে পুষ্টিহীনতা আৰু লিংগ সমতাৰ ওপৰত বিভিন্ন সামাজিক অভিযানক সামৰি লৈছে। 

## বঁটা আৰু সন্মান
*শিপ্ৰাক ২০১৭ চনত ভাৰতত থকা স্পেইনৰ ৰাষ্ট্ৰদূতৰ দ্বাৰা ২০২২ চনত ভাৰতৰ সাংস্কৃতিক ৰাষ্ট্ৰদূত ' স্পেইনত ৰান্ধনীৰ ৰাষ্ট্ৰদূত' উপাধিৰে সন্মানিত কৰা হয়। 
ৰান্ধনীশালৰ ক্ষেত্ৰত আগবঢ়োৱা অৱদানৰ বাবে 'উই ৱিমেন ৱাণ্ট শক্তি এৱাৰ্ডচ ২০২৩', 'চেফ অৱ দ্য ইয়েৰ' ২০২৩ বাই ইণ্ডাষ্ট্ৰী লাইভ আৰু এফ এইচ আৰ এ আই ৰে সন্মানিত কৰা হয়। 

*২০১৪ চনত টুৰিজিম অষ্ট্ৰেলিয়া আৰু কক্স এণ্ড কিংছৰ বাবে 'কুলিনাৰী কন'ইজাৰ' উপাধিৰে সন্মানিত হয় । 
*লে কৰ্ডন ব্লু, পেৰিছৰ দ্বাৰা সন্মানিত। 
*ছাৰ্ক চেম্বাৰ মহিলা উদ্যোগী পৰিষদৰ (এছ চি ডব্লিউ ই চি) ৰ দ্বাৰা "মহিলা চেফ টেকিং টেষ্ট বিয়ণ্ড বৰ্ডাৰ" খিতাপ লাভ। 
*২০১৭ চনৰ গৌৰমাণ্ড ৱৰ্ল্ড কুকবুক এৱাৰ্ডছৰ দ্বাৰা তেওঁ "বেষ্ট টেলিভিছন চেফ বুক আউটছাইড ইউৰোপ" লাভ কৰে। 
*২০২৩ চনৰ মে' মাহত চেলিব্ৰিটি চেফ শিপ্ৰা হৈছে 'কাঁ চলচ্চিত্ৰ মহোৎসৱত গ্লোবেল বঁটা' চেলিব্ৰিটী চেফ ইনফ্লুৱেন্সাৰ এৱাৰ্ড' ডব্লিউ আই বি এ(WIBA) লাভ কৰা প্ৰথমগৰাকী ভাৰতীয় চেলিব্ৰিটি চেফ। 
## তথ্যসূত্ৰ

শ্ৰেণী:জীৱিত ব্যক্তি
শ্ৰেণী:ভাৰতীয় মহিলা চেফ
শ্ৰেণী:ভাৰতীয় মহিলা টেলিভিছন উপস্থাপক
লাডলী লক্ষ্মী যোজনা

**লাডলী লক্ষ্মী যোজনা** মধ্য প্ৰদেশ চৰকাৰে প্ৰৱৰ্তন কৰা এখন আঁচনি৷ ২০০৭ চনৰ ২ মে'ত মুখ্যমন্ত্ৰী শিৱৰাজ সিং চৌহানে ইয়াক উদ্বোধন কৰে, ইয়াৰ পিছত উত্তৰ প্ৰদেশ, বিহাৰ, দিল্লী, ছত্তীশগড়, ঝাৰখণ্ড আৰু গোৱাকে ধৰি অতিৰিক্ত ছখন ৰাজ্যলৈ এই আঁচনি সম্প্ৰসাৰণ কৰা হয়। এইখন আঁচনি ২০০৭ চনৰ ১ এপ্ৰিলৰ পৰা কাৰ্যকৰী হয়।

এই আঁচনিখনে ইয়াক গ্ৰহণ কৰা পৰিয়ালসমূহৰ অৰ্থনৈতিক আৰু শৈক্ষিক অৱস্থাৰ বাবে এটা ভাল উপগাঁথনি প্ৰদান আৰু মহিলা শিশু হত্যা দমন কৰাত বহু গুৰুত্ব আৰোপ কৰে। ইয়াৰ অন্তৰ্নিহিত লক্ষ্যৰ ভিতৰত আছে কন্যা সন্তানৰ জন্ম আৰু লালন-পালনৰ বিষয়ে ৰক্ষণশীল ভাৰতীয় পৰিয়ালসমূহৰ মানসিকতাত ইতিবাচক পৰিৱৰ্তন আনিব পৰাটো।

এই আঁচনিৰ অধীনত ৰাজ্য চৰকাৰে পাঁচ বছৰৰ বাবে প্ৰতি বছৰে ৬,০০০ টকা মূল্যৰ ৰাষ্ট্ৰীয় সঞ্চয় প্ৰমাণপত্ৰ ক্ৰয় কৰিব লাগিব আৰু এইবোৰ সময়ে সময়ে নবীকৰণ কৰা হ’ব। ষষ্ঠ শ্ৰেণীত ছোৱালীৰ নামভৰ্তিৰ সময়ত ২,০০০ টকা আৰু নৱম শ্ৰেণীত নামভৰ্তিৰ সময়ত ৪,০০০ টকা ছোৱালীজনীক দিয়া হ’ব। যেতিয়া তাই ১১ম মানত ভৰ্তি হ’ব তেতিয়া তাই লাভ কৰিব ৭,৫০০ টকা। উচ্চতৰ মাধ্যমিক শিক্ষাৰ সময়ত তাই প্ৰতিমাহে ২০০ টকা লাভ কৰিব। ২১ বছৰ সম্পূৰ্ণ হ’লে তাই বাকী থকা ধনখিনি পাব, যিটো হ’ব প্ৰায় ১ লাখ টকা।

এই আঁচনিখনে ২০০৬ চনৰ ১ জানুৱাৰী বা তাৰ পিছত জন্মগ্ৰহণ কৰা কন্যা শিশুসকলক, মূলতঃ কৰ পৰিশোধ নকৰা পৰিয়াল বা অনাথ শিশুসকলক সুবিধা প্ৰদান কৰাত গুৰুত্ব আৰোপ কৰে।

## আঁচনিৰ কেন্দ্ৰবিন্দু
কন্যা সন্তানৰ জন্ম, স্বাস্থ্য আৰু শিক্ষাৰ প্ৰতি ইতিবাচক মনোভাৱ গঢ়ি তোলাৰ ওপৰত গুৰুত্ব আৰোপ কৰা হৈছে এই আঁচনিৰ জৰিয়তে।

কন্যা শিশুসকলক সবলীকৰণৰ স্বাৰ্থত আৰ্থিক সাহায্য প্ৰদানৰ লক্ষ্যৰে এই আঁচনিখন।
এই আঁচনিৰ অধীনত নিজ নিজ পৰিয়ালক পোহপাল দিয়াৰ উদ্দেশ্যে কন্যা শিশুটিৰ শিক্ষাৰ খৰচৰ বাবে ধন আগবঢ়োৱা হ’ব। কিন্তু স্কুল এৰি দিয়া শিশুৰ ক্ষেত্ৰতো একেই কথা প্ৰযোজ্য নহ’ব, এই আঁচনিৰ অধীনত।
চৰকাৰৰ উদ্দেশ্য হৈছে দেশৰ জনগাঁথনিগত প্ৰফাইলত ভাৰসাম্য সৃষ্টি কৰা আৰু মহিলাসকলক সৰ্বাংগীন বৃদ্ধিৰ বাবে অনুকূল পৰিৱেশ প্ৰদান কৰা।

## আঁচনিখনৰ ৰূপায়ণ
মহিলা আৰু শিশুৰ উন্নতিৰ বিভাগ পৰিকল্পনা কাৰ্যকৰী কৰাৰ বাবে দায়বদ্ধ; ৰাজ্যখনৰ সকলো অঞ্চলৰ বাবেও একেই প্ৰচাৰ কৰা হৈছে। মূলতঃ এই আঁচনিখন এবছৰৰ বাবে বাস্তৱায়িত কৰা হৈছিল যাৰ অধীনত ২০০৮ চনৰ মাৰ্চ। ইফেক্ট পৰীক্ষাৰ ভিত্তি আছিল মাত্ৰ ২০০৭ চনৰ এপ্ৰিলৰ পৰা ২০০৭ চনৰ ডিচেম্বৰলৈকে প্ৰাপকসকলে এন এছ চি (ৰাষ্ট্ৰীয় সঞ্চয় প্ৰমাণপত্ৰ) লাভ কৰিছে।

## তথ্যসূত্ৰ

শ্ৰেণী:নাৰী শ্ৰেণী:নাৰী শিক্ষা শ্ৰেণী:শিক্ষা শ্ৰেণী:আঁচনি
মমতা বিনানী

**মমতা বিনানী (****)** এগৰাকী ভাৰতীয় অধিবক্তা। তেওঁ ২০১৬ চনৰ বাবে ভাৰতীয় কোম্পানী সচিব প্ৰতিষ্ঠানৰ (আইচিএছআই) ৰাষ্ট্ৰীয় ভূতপূৰ্ব সভানেত্ৰী হিচাপে আৰু মমতা বিনানী এণ্ড এছ’চিয়েটছৰ জ্যেষ্ঠ অংশীদাৰ হিচাপে কাৰ্যনিৰ্বাহ কৰিছিল৷ 

## কৰ্মজীৱন
তেওঁ ভাৰতৰ ইনছলভেন্সি এণ্ড বেংকৰাপ্চি ব'ৰ্ডত পঞ্জীকৰণ কৰা ভাৰতৰ প্ৰথমগৰাকী ইনছলভেন্সি পেছাদাৰী।

তেওঁ বলৰামপুৰ চিনি মিলছ লিমিটেড আৰু ইমামিৰ স্বতন্ত্ৰ সঞ্চালক হিচাপে আৰু চেঞ্চুৰী প্লাইবোৰ্ডছৰ সঞ্চালক হিচাপে কাৰ্যনিৰ্বাহ কৰি আছে। তেওঁ ৰূপা এণ্ড কোম্পানী লিমিটেডৰ অন্যতম পৰিচালক৷

তেওঁ এমএছএমই উন্নয়ন মঞ্চ - পশ্চিম বংগ অধ্যায়ৰ সভানেত্ৰী

মমতা বিনানী বিভিন্ন পেছাদাৰী মঞ্চৰ বক্তা৷ তেওঁ সমসাময়িক আইন, শাসন আৰু কৰ্পৰেট সামাজিক দায়বদ্ধতাৰ সন্দৰ্ভত বক্তৃতা দিছে।

২০১০ চনত আইচিএছআইৰ পূব ভাৰত আঞ্চলিক পৰিষদৰ প্ৰথম মহিলা অধ্যক্ষ হিচাপে তেওঁ নিৰ্বাচিত হয় তেওঁ আন্তঃৰাষ্ট্ৰীয় মঞ্চত ভাৰতীয় কোম্পানী সচিব প্ৰতিষ্ঠান (আইচিএছআই)ক প্ৰতিনিধিত্ব কৰি আহিছে আৰু আলোচনী, আলোচনী, আৰু বাতৰি কাকতত তেওঁৰ কৰ্মৰাজি প্ৰকাশিত হৈছে।

তেওঁৰ বৰ্তমানৰ পৰামৰ্শপ্ৰদানকাৰী সংস্থা হৈছে ছ’চিয়েল ষ্টক এক্সচেঞ্জ৷ ইয়াৰ লগতে তেওঁ ই এছ জি কাঠামোকে ধৰি নতুন যুগৰ আইনী কাঠামোৰ ওপৰত গুৰুত্ব আৰোপ কৰে।

## তথ্যসূত্ৰ

শ্ৰেণী:অধিবক্তা
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
নিৰ্ভয়া (চলচ্চিত্ৰ)

**নিৰ্ভয়া** () সম্বিত মিডিয়া এণ্ড প্ৰডাকচনচৰ বেনাৰত মিলন ভৌমিক পৰিচালনা আৰু সঞ্জীৱ সমাদ্দাৰৰ প্ৰযোজিত ২০১৮ চনৰ এখন বাংলা ছবি। ছবিখন ২০১২ দিল্লীৰ দলবদ্ধ ধৰ্ষণ আৰু হত্যা গোচৰৰ আধাৰত নিৰ্মিত। পশ্চিম বংগৰ উপৰিও উৰিষ্যা, অসম আৰু বিহাৰৰ দৰে আন ৰাজ্যতো ছবিখন মুক্তি পোৱাৰ কথা আছিল। সুদেশু শিৱমৰ দ্বাৰা হিন্দীত চিত্ৰনাট্য সম্পাদনা কৰি হিন্দীত ডাব কৰা ছবিখনৰ আন এটা সংস্কৰণো মুক্তি পাবলগীয়া আছিল।

পৰিচালকজনৰ মতে, ছবিখনৰ উদ্দেশ্য হৈছে ৰাইজক সচেতন কৰা যে কেৱল ধৰ্ষণ বিৰোধী আইন বা ৰাজপথৰ প্ৰতিবাদে এনে বিপদজনক ঘটনাৰ পুনৰাবৃত্তি ৰোধ কৰিব নোৱাৰে। যদিও এই কাণ্ডৰ পৰিৱেশ দিল্লীত হৈছিল, ছবিখনৰ চৰিত্ৰসমূহ পশ্চিম বংগত আধাৰিত হ'ব। এই ছবিখন প্ৰডাকচন হাউচ সম্বিত মিডিয়া এণ্ড প্ৰডাকচনচৰ প্ৰথম প্ৰকল্প।

## প্ৰসংগ

## বাহ্যিক সংযোগ
*
 শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:২০১৮ বৰ্ষৰ চলচ্চিত্ৰ
শ্ৰেণী:বঙালী চলচ্চিত্ৰ
ছোৱালী ইছলামিক সংস্থা

**ছোৱালী ইছলামিক সংস্থা** বা চমুকৈ **জিআইঅ’**  ভাৰতৰ ছোৱালীৰ বাবে এটা ছাত্ৰ সংগঠন। জামাত-ই-ইছলামী হিন্দৰ ৰাজ্যিক সমিতিৰ পৃষ্ঠপোষকতাত ই তেওঁলোকৰ ছোৱালীৰ শাখা হিচাপে অস্তিত্ব লাভ কৰিছিল।

জিআইঅ’ই ৰাজস্থান, পশ্চিমবংগ, অন্ধ্ৰপ্ৰদেশ, তেলেংগানা, মহাৰাষ্ট্ৰ, কেৰেলা, দিল্লী, গুজৰাট আৰু কৰ্ণাটক। ধৰি কেইবাখনো ভাৰতীয় ৰাজ্যত সক্ৰিয়ভাৱে কাম কৰে।

## ইতিহাস
১৯৮৪ চনৰ পৰা জিআইঅ’ই কেৰালাৰ জামাত-ই-ইছলামীৰ মহিলা শাখাৰ অংশ হিচাপে কাম কৰি আহিছে। পিছলৈ ভাৰতৰ বিভিন্ন ৰাজ্যত ৰাজ্যিক সমিতি গঠনৰ বাবে ইয়াৰ প্ৰসাৰ ঘটিছিল। ২০০৭ চনত ই অন্ধ্ৰপ্ৰদেশ আৰু তেলেংগানা ৰাজ্যত কাম কৰিবলৈ আৰম্ভ কৰে। পিছলৈ ইয়াক গোৱা, দিল্লী, মহাৰাষ্ট্ৰ, গুজৰাট, আৰু কৰ্ণাটক সংযোজন কৰা হয়।

জিআইঅ’ই দাবী কৰে যে ধৰ্ম, সংস্কৃতি আৰু জাতিৰ ভিত্তিত হোৱা বৈষম্যৰ বিৰুদ্ধে, আত্মসৱলীকৰণৰ বাবে মহিলা ছাত্ৰ-ছাত্ৰী আৰু যুৱতীসকলৰ মাজত কাম কৰি আছে। জিআইঅ’ই লগতে দাবী কৰে যে তেওঁলোকৰ সকলো কাৰ্যকলাপ ইছলামৰ ভিত্তিত। জিআইঅ’ই তেওঁলোকৰ বয়সৰ গোটৰ বাবে শিবিৰ, অভিযান আৰু প্ৰতিযোগিতা অনুষ্ঠিত কৰে।

জিআইঅ’ই নিয়মিতভাৱে অধ্যয়ন ক্লাছ, আৰু ছোৱালীৰ বাবে ৰাজহুৱা সভা অনুষ্ঠিত কৰে। ইয়াত মহিলা ছাত্ৰী আৰু যুৱতীসকলৰ বাবে মাজে মাজে অভিযানৰ আয়োজন কৰা হয়। মহিলা সম্পৰ্কীয় বিষয়ত প্ৰতিবাদত অংশগ্ৰহণ বা পৰিচালনা কৰে।

## লগতে চাওক

* ভাৰতীয় ইছলামিক ছাত্ৰ সংস্থা
* জামাত-ঈ-ইছলামী হিন্দ

## তথ্যসমূহ

## বাহ্যিক সংযোগ

* বিএচ
* দি হেন্স ইণ্ডিয়া
* লাইভমিণ্ট
* ১
* ২
* আই ই
* গোৱা 
* দি ওৱাৰ
* তেলেংগানা
ৰেৱতী মোহিতে দেৰে

**ৰেৱতী মোহিতে দেৰে** () ভাৰতৰ বম্বে উচ্চ ন্যায়ালয়ৰ ন্যায়াধীশ। ভাৰতত অপৰাধমূলক পদ্ধতি আৰু আৰক্ষীৰ তদন্তৰ সম্পৰ্কত তেওঁ কেইবাটাও উল্লেখযোগ্য ৰায় লিখিছে, য’ত আছে অপৰাধমূলক বিচাৰৰ ৰিপ’ৰ্ট দিয়াৰ সংবাদ মাধ্যমৰ স্বাধীনতা, অপৰাধৰ পুনৰাবৃত্তিৰ বাবে মৃত্যুদণ্ডৰ শাস্তি, ভুৱা আৰু অনুচিত তদন্তৰ বাবে আৰক্ষীৰ পৰা জবাবদিহিতা সম্পৰ্কীয় গোচৰ অন্তৰ্ভুক্ত।

## জীৱন
তেওঁ মহাৰাষ্ট্ৰৰ পুনেত জন্মগ্ৰহণ কৰিছিল৷ শিক্ষাও তেওঁ মহাৰাষ্ট্ৰতেই গ্ৰহণ কৰে৷ দেৰেয়ে চিম্বিয়াছিছ ল কলেজত আইন অধ্যয়ন কৰিছিল আৰু এলএলএম লাভ কৰিছিল। তেওঁ কেম্ব্ৰিজ বিশ্ববিদ্যালয়ৰ পৰা কমনৱেলথ ট্ৰাষ্ট বৃত্তি লাভ কৰে।

## কৰ্মজীৱন
দেৰেয়ে বম্বে উচ্চ ন্যায়ালয়ত আইন চৰ্চা কৰিছিল, আৰু মহাৰাষ্ট্ৰ চৰকাৰৰ হৈ কাম কৰিছিল। ২০১৩ চনৰ ২১ জুনত বম্বে উচ্চ ন্যায়ালয়ৰ অতিৰিক্ত ন্যায়াধীশ হিচাপে তেওঁ নিযুক্তি লাভ কৰে আৰু ২০১৬ চনত স্থায়ী ন্যায়াধীশ হিচাপে নিযুক্তি লাভ কৰে। বৰ্তমান বম্বে উচ্চ ন্যায়ালয়ত কাৰ্যনিৰ্বাহ কৰি আছে।

### উল্লেখযোগ্য বিচাৰসমূহ
২০১৫ চনত দেৰে আৰু আন এজন ন্যায়াধীশ ভি এম কানাডে মহাৰাষ্ট্ৰ চৰকাৰক জিম্মাত লোৱা মৃত্যুৰ বিৰুদ্ধে কঠোৰ ব্যৱস্থা ল'বলৈ নিৰ্দেশ দিয়ে, আৰু এনে যিকোনো মৃত্যুৰ বাবে দায়ী আৰক্ষীক তদন্ত কৰি নিলম্বন কৰিবলৈ নিৰ্দেশ দিয়ে।

২০১৬ চনত তেওঁ হাজী আলী দৰগাহৰ (বম্বেৰ এটা মছজিদ) ভিতৰৰ স্থানত মহিলাক প্ৰৱেশৰ অনুমতি দিয়া নিষেধাজ্ঞা অসাংবিধানিক বুলি ধৰি লোৱা এখন বিচাৰপীঠৰ অংশ আছিল আৰু মছজিদৰ পৰিচালনা ন্যাসক মহিলাসকলক প্ৰৱেশ আৰু পূজা কৰিবলৈ অনুমতি দিবলৈ নিৰ্দেশ দিছিল।

২০১৯ চনত দেৰে আৰু আন এজন ন্যায়াধীশে ১৪ বছৰীয়া শিশুক ধৰ্ষণৰ পৰিণতি হিচাপে গৰ্ভধাৰণ কৰা ভ্ৰুণক গৰ্ভপাত কৰিবলৈ অনুমতি দিয়ে, যাৰ ফলত গৰ্ভধাৰণৰ ২০ সপ্তাহৰ পিছত গৰ্ভধাৰণ বন্ধ কৰাটো নিষিদ্ধ কৰা হৈছে।

## তথ্যসূত্ৰ

শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
পুষ্পা বীৰেন্দ্ৰ গণেদিৱালা

**পুষ্পা বীৰেন্দ্ৰ গণেদিৱালা** (, জন্ম ১১ মাৰ্চ ১৯৬৯) এগৰাকী ভাৰতীয় অধিবক্তা। তেওঁ পূৰ্বে বম্বে উচ্চ ন্যায়ালয়ৰ অতিৰিক্ত ন্যায়াধীশ আছিল যদিও মহিলা আৰু শিশুৰ বিৰুদ্ধে যৌন নিৰ্যাতনৰ গোচৰ সন্দৰ্ভত কেইবাটাও বিতৰ্কিত ৰায়দান কৰাৰ পিছত ভাৰতৰ উচ্চতম ন্যায়ালয়ে তেওঁক স্থায়ী হিচাপে নিযুক্তি দিবলৈ অস্বীকাৰ কৰে৷ উচ্চতম ন্যায়ালয়ে এই অস্বাভাৱিক পদক্ষেপ গ্ৰহণ কৰাৰ পিছত তেওঁ ২০২২ চনত পদত্যাগ কৰে।
## প্ৰাথমিক জীৱন আৰু শিক্ষা
গণেদিৱালাৰ ১৯৬৯ চনত মহাৰাষ্ট্ৰৰ আমৰাৱতী জিলাৰ পৰতৱাড়াত জন্ম হৈছিল । তেওঁৰ বি.কম, এল.এল.বি, আৰু এল.এল.এম ডিগ্ৰী অৰ্জন কৰিছে।

## কৰ্মজীৱন
### গোচৰ
গণেদিৱালাই প্ৰথমে অমৰাৱতী জিলা আদালতত আইন চৰ্চা কৰিছিল, আৰু অমৰাৱতী বিশ্ববিদ্যালয়ত আইন বিষয়ত বক্তৃতাও দিছিল। ২০২২ চনত বম্বে উচ্চ ন্যায়ালয়ৰ অতিৰিক্ত ন্যায়াধীশ হিচাপে পদত্যাগ কৰাৰ পিছত তেওঁ ব্যক্তিগত চিকিৎসালয়লৈ ঘূৰি আহে।

### ন্যায়িক
২০০৭ চনত গণেদিৱালাই জিলা ন্যায়াধীশ হিচাপে নিযুক্তি লাভ কৰে, আৰু মুম্বাইৰ চহৰ দেৱানী আদালত আৰু নগপুৰৰ জিলা আৰু পৰিয়াল আদালতত কাৰ্যনিৰ্বাহ কৰে। পিছলৈ তেওঁ নগপুৰ ৰ প্ৰধান জিলা আৰু অধিবেশন ন্যায়াধীশ হয়, আৰু পৰৱৰ্তী সময়ত বম্বে উচ্চ ন্যায়ালয়ৰ পঞ্জীয়ক প্ৰধান হিচাপে নিযুক্তি লাভ কৰে।

২০১৮ চনত বম্বে উচ্চ ন্যায়ালয়ত নিযুক্তিৰ বাবে বিবেচনা কৰা কেইবাজনো ন্যায়াধীশৰ ভিতৰত গণেদিৱালা অন্যতম আছিল যদিও বম্বে উচ্চ ন্যায়ালয়ে ইয়াৰ বিৰুদ্ধে পৰামৰ্শ দিয়াৰ পিছত তেওঁক নিযুক্তি দিয়া হোৱা নাছিল। ভাৰতৰ উচ্চতম ন্যায়ালয়ে বম্বে উচ্চ ন্যায়ালয়ৰ বিৰূপ পৰামৰ্শ গ্ৰহণ কৰি তেওঁৰ নিযুক্তিৰ বিবেচনা স্থগিত ৰখাৰ সিদ্ধান্ত লয়। ২০১৯ চনত গণেদিৱালাৰ নিযুক্তিৰ ওপৰত পুনৰ বিবেচনা কৰা হয়, আৰু বম্বে উচ্চ ন্যায়ালয়ত অতিৰিক্ত ন্যায়াধীশ হিচাপে নিযুক্তি দিয়া হয়।

গণেদিৱালাই আন দুজন ন্যায়াধীশৰ সৈতে ২০১৯ চনত দুটা গোচৰত মৃত্যুদণ্ডৰ শাস্তি যাৱজ্জীৱন কাৰাদণ্ডলৈ হ্ৰাস কৰিছে। দুয়োটা গোচৰেই হত্যাৰ অপৰাধৰ সৈতে জড়িত।
## তথ্যসূত্ৰ
শ্ৰেণী:ন্যায়াধীশ
শ্ৰেণী:জীৱিত ব্যক্তি
শ্ৰেণী:মহাৰাষ্ট্ৰৰ ব্যক্তি
শ্ৰেণী:ভাৰতৰ মহিলা ন্যায়াধীশ
ছ'নিয়া গোকানী

**ছ'নিয়া গিৰিধৰ গোকানী** (জন্ম-২৬ ফেব্ৰুৱাৰী ১৯৬১) এগৰাকী ভাৰতীয় ন্যায়াধীশ। তেওঁ গুজৰাট উচ্চ ন্যায়ালয়ৰ প্ৰাক্তন মুখ্য ন্যায়াধীশ। ইয়াৰ পূৰ্বে গুজৰাট উচ্চ ন্যায়ালয়ৰ ভাৰপ্ৰাপ্ত মুখ্য ন্যায়াধীশৰ লগতে ন্যায়াধীশ হিচাপেও তেওঁ কাৰ্যনিৰ্বাহ কৰিছিল।

## জীৱন

১৯৬১ চনৰ ২৬ ফেব্ৰুৱাৰীত ন্যায়াধীশ ছ'নিয়া গোকানীয়ে গুজৰাটৰ জামনগৰত জন্মগ্ৰহণ কৰিছিল। তেওঁ বি.এছ.চি. মাইক্ৰ'বায়'লজীত ডিগ্ৰী লাভ কৰে আৰু পিছলৈ এল এল বি আৰু এল এল এম সম্পূৰ্ণ কৰে।

জামনগৰৰ কে.পি শ্বাহ আইন মহাবিদ্যালয়ত অংশকালীন প্ৰবক্তা হিচাপে তেওঁ কাৰ্যনিৰ্বাহ কৰিছিল। তেওঁ পাঁচ বছৰ ধৰি জিলা গ্ৰাহক বিবাদ নিৰাময় মঞ্চৰ সদস্য হিচাপে কাৰ্যনিৰ্বাহ কৰিছিল

১৯৯৫ চনৰ ১০ জুলাইত আহমেদাবাদৰ চিটি চিভিল এণ্ড চেচনছ কোৰ্টৰ ন্যায়াধীশ হিচাপে যোগদান কৰি গোকানীয়ে ২০০৩ চনৰ পৰা ২০০৮ চনলৈকে গুজৰাটৰ সন্ত্ৰাসবাদ বিৰোধী আইন অনুসৰি বিশেষ আদালতৰ ন্যায়াধীশ হিচাপে কাম কৰিছিল।

২০০৮ চনত গুজৰাট উচ্চ ন্যায়ালয়ৰ নিযুক্তি বিভাগৰ পঞ্জীয়ক হিচাপে তেওঁ নিযুক্তি লাভ কৰে। পিছলৈ তেওঁ ডেৰ বছৰ তথ্য প্ৰযুক্তি আৰু আন্তঃগাঁথনি বিভাগৰ পঞ্জীয়ক হিচাপে কাৰ্যনিৰ্বাহ কৰে। গুজৰাট ৰাজ্যিক ন্যায়িক একাডেমীতো তেওঁ অধ্যাপনা কৰিছিল। ২০১১ চনৰ ১৭ ফেব্ৰুৱাৰীত গুজৰাট উচ্চ ন্যায়ালয়ৰ অতিৰিক্ত ন্যায়াধীশ হিচাপে নিযুক্তি লাভ কৰে আৰু ২০১৩ চনৰ ২৮ জানুৱাৰীত তেওঁক স্থায়ী ন্যায়াধীশ হিচাপে নিযুক্তি দিয়া হয়। ২০২৩ চনৰ ১৩ ফেব্ৰুৱাৰীত গুজৰাট উচ্চ ন্যায়ালয়ৰ ভাৰপ্ৰাপ্ত মুখ্য ন্যায়াধীশ হিচাপে নিযুক্তি লাভ কৰে।

## তথ্যসূত্ৰ

শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
মঞ্জু বংশাল

**মঞ্জু বংশাল**( ,জন্ম ১ ডিচেম্বৰ ১৯৫০) আণৱিক জৈৱপদাৰ্থ বিজ্ঞানৰ ক্ষেত্ৰত বিশেষজ্ঞ। বৰ্তমান তেওঁ বাংগালুৰুৰ ভাৰতীয় বিজ্ঞান প্ৰতিষ্ঠানত মলিকুলাৰ বায়’ফিজিক্স ইউনিটৰ বাবে তাত্ত্বিক বায়’ফিজিক্স গ্ৰুপৰ অধ্যাপিকা। তেওঁ বাংগালুৰুৰ ইনষ্টিটিউট অৱ বায়'ইনফৰ্মেটিক্স এণ্ড এপ্লাইড বায়'টেকন'লজিৰ প্ৰতিষ্ঠাপক সঞ্চালিকা।

## শিক্ষা
বংশালে হায়দৰাবাদ আৰু ডেৰাডুনৰ পৰাই স্কুলীয়া শিক্ষা সাং কৰিছিল। কৈশোৰ অৱস্থাৰ পৰাই  বিজ্ঞানৰ প্ৰতি যথেষ্ট আগ্ৰহ গঢ়ি উঠিছিল আৰু পিছলৈ হায়দৰাবাদৰ ওছমানিয়া বিশ্ববিদ্যালয়ৰ পৰা বি এছ চি আৰু এম এছ চি ডিগ্ৰী লাভ কৰিবলৈ সক্ষম হৈছিল। ১৯৭২ চনত তেওঁ ডক্টৰেট ডিগ্ৰীৰ বাবে বাংগালুৰুৰ ভাৰতীয় বিজ্ঞান প্ৰতিষ্ঠানৰ মলিকুলাৰ বায়’ফিজিক্স ইউনিটত যোগদান কৰে। তাত তেওঁ প্ৰসিদ্ধ জৈৱপদাৰ্থবিজ্ঞানী জি এন ৰামচন্দ্ৰনৰ তত্ত্বাৱধানত, আঁহযুক্ত প্ৰটিন কলাজেনৰ ট্ৰিপল হেলিকেল গঠনৰ তাত্ত্বিক মডেলিঙৰ ওপৰত কাম কৰাৰ সুযোগ পাইছিল। ১৯৭৭ চনত তেওঁ পি এইচ ডি লাভ কৰে।

তাৰপিছত, ১৯৮১ চনলৈকে তেওঁ আই আই এছ চিত প’ষ্ট-ডক্টৰেল সদস্য হিচাপে বাওঁহাতৰ আৰু ডি এন এৰ অন্যান্য অস্বাভাৱিক গঠনসমূহৰৰ সম্পৰ্কে পোষ্ট ডক্টৰেট ফেলো হিচাপে গৱেষণা অব্যাহত ৰাখে।
ইয়াৰ পিছত তেওঁ আলেক্সাণ্ডাৰ ভন হুমব'ল্ট ফেলো হিচাপে জাৰ্মানীৰ ইউৰোপীয় আণৱিক জীৱবিদ্যা প্ৰয়োগশালা (EMBL), হাইডেলবাৰ্গলৈ যায় আৰু ফিলামেণ্টাছ ফেজসমূহৰ গঠন সম্পৰ্কে এবছৰ গৱেষণা কৰিছিল।

## ফেল'শ্বিপ
বান্সালক ইএমবিএল ভিজিটিং ফেল’শ্বিপ আৰু এভিএইচ ফেল’শ্বিপ, জাৰ্মানী আৰু চিনিয়ৰ ফুলব্ৰাইট ফেল’শ্বিপ, আমেৰিকাৰ দ্বাৰা সন্মানিত কৰা হৈছে। ইয়াৰ উপৰাও তেওঁ আমেৰিকা যুক্তৰাষ্ট্ৰৰ ৰাটগাৰ্ছ বিশ্ববিদ্যালয়ৰ অতিথি অধ্যাপিকা আৰু আমেৰিকাৰ বেথেছডাৰ এন আই এইচত অতিথি পৰামৰ্শদাতা স্বৰূপে কৰ্মৰত আছিল।

## বঁটা আৰু সন্মান
১৯৭৯ চনত বংশালে INSA (Indian National Science Academy) ইয়ং ছায়েন্টিস্ট পদক লাভ কৰিছিল। ১৯৯৮ চনৰ পৰা তেওঁ ভাৰতীয় বিজ্ঞান একাডেমী IISc, বেংগালুৰু আৰু ৰাষ্ট্ৰীয় বিজ্ঞান একাডেমী প্ৰয়াগৰাজ, ভাৰতৰ ফেলো হিচাপে অন্তৰ্ভুক্ত হয়।

## তথ্য সূত্ৰ
ভিক্টোৰিয়া গৌৰী

**লেক্ষ্মনা চন্দ্ৰ ভিক্টোৰিয়া গৌৰী** () মাদ্ৰাজ উচ্চ ন্যায়ালয়ৰ অতিৰিক্ত ন্যায়াধীশ। নিযুক্তিৰ পূৰ্বে তেওঁ ভাৰতীয় জনতা পাৰ্টিৰ ৰাজনীতিবিদ আছিল। ধৰ্মীয় সংখ্যালঘুৰ বিৰুদ্ধে ঘৃণামূলক ভাষণ দিয়াৰ অভিযোগ উত্থাপন কৰি ভাৰতৰ উচ্চতম ন্যায়ালয়ত নিযুক্তি প্ৰত্যাহাৰ কৰিবলৈ অধিবক্তাসকলে অসফল আবেদন জনোৱাৰ পিছত সম্পন্ন হোৱা তেওঁৰ নিৰ্বাচনে বিতৰ্কৰ সৃষ্টি কৰিছিল।
## শিক্ষা
গৌৰীয়ে মাদুৰাইৰ চৰকাৰী আইন মহাবিদ্যালয়ৰ পৰা আইনত স্নাতক ডিগ্ৰী লাভ কৰে আৰু মাদাৰ টেৰেছা মহিলা বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে।
## কৰ্মজীৱন
### ৰাজনীতি
গৌৰীৰ পৰিয়ালটো ভাৰতীয় জনতা পাৰ্টিৰ সৈতে বহু দশক ধৰি জড়িত হৈ আছে। কলেজীয়া দিনৰ পৰাই তেওঁ সেৱা ভাৰতীৰ সৈতে জড়িত হৈ আছে, যি সংঘ পৰিয়ালৰ সংযুক্ত প্ৰতিষ্ঠান। ২০১০ চনৰ অক্টোবৰ মাহত গৌৰীক কেৰালাত দলটোৰ মহিলা শাখাৰ মুৰব্বী হিচাপে নিযুক্তি দিয়া হয়। ২০১৬ চনত তেওঁক মহিলা শাখাৰ ৰাষ্ট্ৰীয় সম্পাদিকা হিচাপে নিযুক্তি দিয়া হয়। প্ৰিণ্টৰ বাতৰি অনুসৰি গৌৰীৰ ছ’চিয়েল মিডিয়া প্ৰফাইলত নৰেন্দ্ৰ মোডী আৰু বিজেপিৰ অন্যান্য জ্যেষ্ঠ নেতাৰ হাতত ৰাখী বান্ধি থকা ফটো আছে৷ ২০১৯ চনৰ ভাৰতীয় সাধাৰণ নিৰ্বাচনৰ সময়ত তেওঁ *মেইন ভি চৌকিদাৰ* প্ৰচাৰত অংশগ্ৰহণ কৰিছিল।
### আইন
১৯৯৫ চনত গৌৰীয়ে অনুশীলন আৰম্ভ কৰে আৰু দুবছৰৰ পিছত নিজাকৈ এটা প্ৰতিষ্ঠান খোলে। ২০১৫ চনত কেন্দ্ৰীয় চৰকাৰে মাদ্ৰাজ উচ্চ ন্যায়ালয়ত তেওঁলোকৰ জ্যেষ্ঠ স্থায়ী অধিবক্তা হিচাপে নিযুক্তি দিয়ে৷ পাঁচ বছৰৰ পিছত তেওঁক কেন্দ্ৰীয় চৰকাৰৰ সহকাৰী উকীল জেনেৰেল হিচাপে নিযুক্তি দিয়া হয়।[3]
### উচ্চ ন্যায়ালয়লৈ উন্নীতকৰণ
২০২৩ চনৰ ১৭ জানুৱাৰীত ভাৰতৰ উচ্চতম ন্যায়ালয়ৰ কলেজিয়ামে তেওঁক মাদ্ৰাজ উচ্চ ন্যায়ালয়ৰ ন্যায়াধীশ হিচাপে উন্নীত কৰাত সন্মতি দিয়ে। প্ৰায় পষেক পিছত অভিযোগ উঠিল যে তেওঁ ধৰ্মীয় সংখ্যালঘু — খ্ৰীষ্টান আৰু মুছলমানৰ বিৰুদ্ধে ঘৃণামূলক ভাষণ দিছিল৷ গৌৰীয়ে ইছলামোফ'বিক ষড়যন্ত্ৰমূলক তত্ত্ব লাভ জেহাদৰ প্ৰচাৰ কৰা আৰু খ্ৰীষ্টানসকলক "শ্বেত সন্ত্ৰাসবাদী" বুলি অভিহিত কৰা বুলি উল্লেখ কৰা হৈছিল। ১ ফেব্ৰুৱাৰীত কিছুসংখ্যক অধিবক্তাই ভাৰতৰ ৰাষ্ট্ৰপতিক তেওঁৰ নিযুক্তি প্ৰত্যাহাৰ কৰিবলৈ আবেদন জনায় আৰু ভাৰতৰ উচ্চতম ন্যায়ালয়ত গোচৰ তঁৰে।

২০২৩ চনৰ ৬ ফেব্ৰুৱাৰীত ভাৰতৰ মুখ্য ন্যায়াধীশে প্ৰায় এসপ্তাহৰ পিছত এই বিষয়ত সিদ্ধান্ত ল'বলৈ দুজনীয়া বিচাৰপীঠ গঠন কৰে। মৌখিক মন্তব্যত তেওঁ গৌৰীৰ ভাষণৰ বিষয়ে অজ্ঞানতা মানি লোৱা যেন দেখা গৈছিল।  কিন্তু এই সিদ্ধান্তৰ কিছু মিনিট পিছত চৰকাৰে কলেজিয়ামৰ পৰামৰ্শ গ্ৰহণ কৰে আৰু পিছদিনা মাদ্ৰাজ উচ্চ ন্যায়ালয়ৰ মুখ্য ন্যায়াধীশে তেওঁক শপত ল'বলৈ অনুৰোধ কৰে।শুনানি পুনৰ নিৰ্ধাৰণ কৰি ভূষণ ৰামকৃষ্ণ গাৱৈ আৰু সঞ্জয় কিষাণ কৌলৰ বিচাৰপীঠৰ সন্মুখত ৭ জানুৱাৰীৰ পুৱা অনুষ্ঠিত হয়। তেওঁলোকে মৌখিক শুনানিৰ সময়ত গোচৰটো খাৰিজ কৰে আৰু এজন ন্যায়াধীশৰ "যোগ্যতা"ৰ বিচাৰ কৰি কলেজিয়ামৰ জ্ঞানক প্ৰত্যাহ্বান জনাবলৈ অস্বীকাৰ কৰে।
## ব্যক্তিগত জীৱন
গৌৰী বিবাহিত৷ তেওঁৰ দুগৰাকী কন্যা আছে।
## তথ্যসূত্ৰ

শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
নাদিয়া গামাল

**নাদিয়া গামাল** () এগৰাকী ইজিপ্তৰ নৃত্যশিল্পী আৰু অভিনেত্ৰী আছিল। স্থানীয় ইজিপ্তৰ বেলী নৃত্যক তেওঁ ৱেষ্টাৰ্ণ ৱাল্টজ, কাউবয়, ছা ছা নৃত্য আৰু অন্যান্য কিছু নৃত্যৰ সৈতে মিহলি কৰা বুলি জনা যায়।
## প্ৰাৰম্ভিক জীৱন আৰু কৰ্মজীৱন
ইজিপ্তৰ আলেকজেণ্ড্ৰিয়াত নাদিয়া গামালৰ জন্ম হৈছিল। তেওঁ পিতৃ আছিল গ্ৰীক আৰু মাতৃ ইটালীয়। নাদিয়াৰ ঘৰৰ নাম মাৰিয়া কেৰিডিয়াছ হিচাপে সৰু কালত জনাজাত আছিল। নৃত্য শিল্পী জীৱনত গামালে প্ৰথমে মাকৰ কেবাৰে অভিনয়ৰ অংশ হিচাপে নাচিবলৈ আৰম্ভ কৰিছিল। পিয়ানোৰ লগতে বেলেট আৰু টেপৰ দৰে কেইবাবিধো নৃত্যৰ প্ৰশিক্ষণপ্ৰাপ্ত গামালে প্ৰথমে মাকৰ অভিনয়ত ইউৰোপীয় লোকনৃত্য প্ৰদৰ্শন কৰিছিল। নাদিয়াৰ ১৪ বছৰ বয়সত মাকৰ শিল্পী দলৰ এগৰাকী অসুস্থ নৃত্যশিল্পীয়ে লেবাননত ৰাকছ শ্বাৰকীত নাদিয়াক নৃত্য পৰিৱেশন কৰাৰ সুযোগ দিছিল, যিটো কম বয়সৰ বাবে দেউতাকে প্ৰথমে মানা কৰিছিল। নৃত্য পৰিৱেশনৰ এই আৰম্ভণিৰ পিছত তেওঁ এগৰাকী জনপ্ৰিয় নৃত্যশিল্পী হৈ পৰে আৰু ইজিপ্তৰ বহু ছবিত অভিনয় কৰিবলৈ সুযোগ পায়।

ভাৰতীয় চিনেমা তাৰকা ছাম্মি কাপুৰক ১৯৫৩ চনত শ্ৰীলংকাত লগ পায়। দুয়োৰে মাজত প্ৰেমৰ সম্পৰ্ক গঢ়ি উঠিছিল যদিও  নাদিয়া পুনৰ কাইৰোলৈ গুচি যায়। তেওঁ কেইবাখনো ভাৰতীয় চিনেমাতো অভিনয় কৰিছিল।

১৯৬৮ চনত গামালে বালবেক আন্তঃৰাষ্ট্ৰীয় মহোৎসৱত অনুষ্ঠান পৰিৱেশন কৰা প্ৰথমজন ৰাকছ শ্বাৰকী নৃত্যশিল্পী হিচাপে পৰিগণিত হয়। কাইৰো অপেৰা হাউচতো উপস্থিত হৈ ৰজা হুছেইন আৰু ইৰাণৰ শ্বাহৰ হৈ নৃত্য কৰিছিল। গামালে নিজৰ কেৰিয়াৰৰ সময়ছোৱাত এছিয়া, মধ্যপ্ৰাচ্য, ইউৰোপ, লেটিন আমেৰিকা, উত্তৰ আমেৰিকা আদি বিভিন্ন ঠাইত নৃত্য পৰিৱেশন কৰিছিল। ১৯৭৮ আৰু ১৯৮১ চনত তেওঁ নিউয়ৰ্ক চহৰত নৃত্য কৰ্মশালাত নৃত্যৰ বিষয়ে পাঠ উপস্থাপন কৰিছিল। পিছলৈ গামালে নৃত্য শিক্ষাৰ এখন বিদ্যালয় আৰম্ভ কৰে। 

১৯৯০ চনত গামালৰ স্তন কেন্সাৰ ধৰা পৰে আৰু বেইৰুটত চিকিৎসাধীন হৈ থকাৰ সময়তে নিউমোনিয়াত আক্ৰান্ত হয় আৰু তেওঁৰ তাতে মৃত্যু হয়।
## শৈলী আৰু প্ৰভাৱ
মজিয়াৰ কামৰ ব্যাপক ব্যৱহাৰৰ বাবে গামাল পৰিচিত আছিল। তেখেতে প্ৰায়ে ৰক্ছ বালাদি (লোক নৃত্য), বেদুইন নৃত্য আৰু ৰক্ছ শ্বাৰকিৰ সৈতে জাৰ নৃত্য অন্তৰ্ভুক্ত কৰিছিল। ইব্ৰাহিম ফাৰাহ, চুহাইলা চেলিমপুৰ, ক্লেয়াৰ নাফা আদি বহু নৃত্যশিল্পীক তেওঁ প্ৰভাৱিত কৰিছিল।
## কথাছবি
*প্ৰেম পূজাৰী* (১৯৭০), *বাজী-ই এচাঘ* (১৯৬৮), *বেজি-ই-শ্বেন্স* (১৯৬৮), *মাৱাল আল আকদম আল জাহাবিয়া* (১৯৬৬), *টুৱেণ্টি ফোৰ আৱাৰ টু কিল* (১৯৬৫), *গাৰো* (১৯৬৫), *লায়ালী আল চাৰ্ক* (১৯৬৫), *জেনুব্বা* (১৯৫৬) আৰু *মাওৱাল*।

## তথ্য সূত্ৰ

শ্ৰেণী:নৃত্যশিল্পী
শ্ৰেণী:অভিনয় শিল্পী
শ্ৰেণী:ইজিপ্তৰ ব্যক্তি
বাঘ প্ৰিণ্ট

**বাঘ প্ৰিণ্ট** () হ'ল মধ্যপ্ৰদেশৰ ধাৰ জিলাৰ বাগত উদ্ভৱ হোৱা এক পৰম্পৰাগত ভাৰতীয় হস্তশিল্প। এই প্ৰক্ৰিয়াত প্ৰাকৃতিকভাৱে আহৰণ কৰা ৰং আৰু ৰঙৰ সৈতে হাতেৰে ছপা কাঠৰ ব্লক ৰিলিফ প্ৰিণ্ট কৰা হয়। বাঘ প্ৰিণ্টৰ মোটিফবোৰ সাধাৰণতে জ্যামিতিক, পেইচলি বা ফুলৰ ডিজাইন, বগা পটভূমিত ৰঙা আৰু ক 'লা পাচলিৰ ৰঙেৰে ৰং কৰা হয়, আৰু ই এক জনপ্ৰিয় বস্ত্ৰ প্ৰিণ্টিং। ইয়াৰ নামটো বাঘ নদীৰ পাৰত অৱস্থিত গাঁও বাঘৰ পৰা আহিছে।
thumb|কৰ্মক্ষেত্ৰত বাঘৰ হস্ত ব্লক প্ৰিণ্ট শিল্পী

## ইতিহাস
বাঘ ছপাৰ উৎপত্তি অনিশ্চিত যদিও এই প্ৰথা ১০০০ বছৰৰো অধিক পুৰণি বুলি ধাৰণা কৰা হয়, এই কৌশলসমূহ পৰিয়ালৰ অনুশীলনৰ জৰিয়তে প্ৰজন্মৰ পৰা প্ৰজন্মলৈ চলি আহিছে। সম্ভৱত এই শিল্প ভাৰতৰ মধ্যপ্ৰদেশ ৰাজ্যৰ জৱাদৰ পৰা অহা বা ৰাজস্থান ৰাজ্যৰ ছপা কামৰ লগত জডি়ত বসতিপ্ৰধান ঠাইৰ পৰা অহা লোকৰ সৈতে যাত্ৰা কৰিছিল। আন এটা সম্ভাৱনা হ'ল বৰ্তমান বাঘ ছপাৰ কলা-চৰ্চা কৰা মুছলমান খাত্ৰী সম্প্ৰদায়ৰ চিপা বা পৰম্পৰাগত কাপোৰৰ ছপাকাৰীসকল প্ৰায় ৪০০ বছৰ পূৰ্বে পাকিস্তানৰ সিন্ধ প্ৰদেশৰ লাৰকানাৰ পৰা এই অঞ্চললৈ আহিছিল; তেওেঁলাক আজৰাক পৰম্পৰাৰ বাবে পৰিচিত আছিল।

প্ৰব্ৰজনৰ প্ৰাৰম্ভিক কাৰণবোৰ অস্পষ্ট, কিন্তু বাঘ নদীৰ ওচৰত অঞ্চলটোৱে‍ কাপোৰ ধোৱা আৰু পাচলিৰ ৰং প্ৰক্ৰিয়াকৰণৰ বাবে প্ৰয়োজনীয় পানী প্ৰদান কৰিছিল; বাঘত বসতি স্থাপনৰ প্ৰাথমিক কাৰণ ইও হ'ব পাৰে। ইয়াৰ উপৰিও, বাগ নদীৰ পানীৰ ৰাসায়নিক গঠনে পাচলি, প্ৰাকৃতিক আৰু ক'লা ৰঙৰ গাঁথনি বৃদ্ধি কৰে, যিয়ে‍ সিবিলাকক এক উজ্জ্বল গুণ প্ৰদান কৰে; মধ্য প্ৰদেশ আৰু ৰাজস্থানৰ অন্যান্য প্ৰিণ্টৰ পৰা বাঘ প্ৰিণ্টক এই বাঘ নদীৰ গুণে‍ পৃথক কৰিছে‍।

১৯৬০ চনত বহু শিল্পীয়ে বাঘ প্ৰিণ্টৰ পৰম্পৰাগত প্ৰক্ৰিয়া পৰিত্যাগ কৰি কৃত্ৰিম কাপোৰ ব্যৱহাৰৰ সপক্ষে যায়। অৱশ্যে, ইছমাইল চুলেমানজী খাত্ৰীকে ধৰি কেইবাজনো শিল্পীয়ে কাৰুশিল্পৰ পৰম্পৰাগত পৰিকাঠামোৰ ভিতৰত অনুশীলন আৰু উদ্ভাৱন অব্যাহত ৰাখিছিল আৰু বাঘ প্ৰিণ্টক আন্তৰ্জাতিক খ্যাতি প্ৰদান কৰিছিল। 

২০১১ চনৰ ২৬ জানুৱাৰীত নতুন দিল্লীত অনুষ্ঠিত গণতন্ত্ৰ দিৱসৰ কুচকাওৱাজত মধ্য প্ৰদেশ ৰাজ্যৰ এটা টেব্লো থীমত বাঘ প্ৰিণ্ট ডিজাইন গ্ৰহণ কৰা হৈছিল। পেৰেডত ১১শ শতিকাৰ স্বৰ্গীয় আপ্সৰা শালভঞ্জিকাক বাঘ মুদ্ৰিত কাপোৰেৰে‍ আৱৰি থকা দেখা গৈছিল।

## প্ৰক্ৰিয়া
thumb|ভাট্টি প্ৰক্ৰিয়াত কাম কৰি থকা শিল্পী।
বাঘ প্ৰিণ্ট সৃষ্টিৰ প্ৰক্ৰিয়াত প্ৰি প্ৰিণ্টিং (কাপোৰ ধোৱা আৰু প্ৰি-ডাইং), প্ৰিণ্টিং (ডিজাইনৰ প্ৰয়োগ) আৰু পোষ্ট প্ৰিণ্টিং (ৰঞ্জকবোৰ ঠিক কৰা আৰু কাপোৰৰ ফিনিচিঙত প্ৰয়োগ কৰা) আদি অন্তৰ্ভুক্ত।

## গুণগত মান নিয়ন্ত্ৰণ
মধ্যপ্ৰদেশত থকা ভাৰত চৰকাৰৰ হস্তশিল্পৰ উন্নয়ন আয়ুক্ত শাখা কাৰ্যালয়ে‍ গুণগত মানৰ ওপৰত চকু ৰাখে। নিপুণ শিল্পীৰ জৰিয়তে শিপিনীসকলে নিজেই ইয়াৰ উৎপাদনৰ বিভিন্ন পৰ্যায়ৰ মাজেৰে এক অভ্যন্তৰীণ গুণগত নিয়ন্ত্ৰণ ব্যৱস্থা অনুসৰণ কৰে। ভাৰত চৰকাৰৰ বস্ত্ৰ মন্ত্ৰালয়ৰ বস্ত্ৰ সমিতিয়ে অংশীদাৰসকলৰ সহযোগত হস্তশিল্পৰ উন্নয়ন আয়ুক্তৰ জৰিয়তে গুণগত মান নিয়ন্ত্ৰণ কৰে।

## তথ্যসূত্ৰ

শ্ৰেণী:ভাৰতৰ সংস্কৃতি
শ্ৰেণী:ভাৰতৰ হস্তশিল্প
নীলিমা গুপ্তে

**নীলিমা এম. গুপ্তে** এগৰাকী ভাৰতীয় পদাৰ্থ বিজ্ঞানী । তেওঁ ১৯৭৬ চনত বম্বে বিশ্ববিদ্যালয়ৰ পৰা স্নাতক ডিগ্ৰী, ১৯৭৮ চনত বোম্বে আই. আই. টিৰ পৰা স্নাতকোত্তৰ ডিগ্ৰী, আৰু ১৯৮৩ চনত ষ্টনী ব্ৰুক ছুনিৰ পৰা ডক্তৰেট ডিগ্ৰী লাভ কৰে। পৰৱৰ্তী সময়ত তেওঁ হাইদৰাবাদ বিশ্ববিদ্যালয়ত যোগদান কৰে আৰু তাৰ পিছত ১৯৮৫ চনৰ পৰা ১৯৯৩ চনলৈ পুনা বিশ্ববিদ্যালয়ত শিক্ষকতা কৰে। বৰ্তমান তেওঁ মাদ্ৰাজ আই. আই. টিৰ পদাৰ্থবিজ্ঞানৰ অধ্যাপক। তেওঁৰ গৱেষণাৰ বিষয় মূলত অৰৈখিক গতিবিজ্ঞান আৰু Chaos ৰ বিষয়ত বৃস্তৃত।  

তেওঁ আৰু তেওঁৰ সহযোগীসকলে লাভ কৰা সফলতাসমূহৰ ভিতৰত আছে মাল্টিফ্ৰেক্টেলৰ তাপগতিবিদ্যাৰ পৰ্য্যায় পৰিৱৰ্তনৰ সাদৃশ্য, আৱেগিক সংমিশ্ৰণৰ পদ্ধতি আৰু লোড-বিয়াৰিং আৰু যোগাযোগ সূত্ৰ দক্ষতা বৃদ্ধি। তেওঁৰ বৰ্তমানৰ গৱেষণাৰ ভিতৰত আছে সম্প্ৰসাৰিত প্ৰণালীত স্পেটিয় 'টেমপোৰেল ইণ্টাৰমিটেন্সিৰ বিশ্লেষণ, বিশৃংখল এডভেক্সন আৰু নেটৱৰ্কৰ অধ্যয়ন। তেওঁৰ শৈক্ষিক আগ্ৰহৰ উপৰিও, তেওঁ ইণ্টাৰনেশ্যনেল ইউনিয়ন অৱ পিউৰ এণ্ড এপ্লাইড ফিজিক্সৰ 'ৱমেন ইন ফিজিক্স' গোটৰ কাৰ্যকলাপতো অংশগ্ৰহণ কৰিছে। ভাৰতৰ মহিলা বিজ্ঞানীসকলৰ ওপৰত জীৱনীমূলক আৰু আত্মজীৱনীমূলক প্ৰবন্ধৰ সংকলন লীলাৱতীৰ কন্যাৰ ভিতৰত তেওঁক অন্তৰ্ভুক্ত কৰা হৈছে।
শ্ৰেণী:জীৱিত ব্যক্তি
শ্ৰেণী:বিজ্ঞানী
শ্ৰেণী:বিংশ শতিকাৰ ভাৰতীয় মহিলা বিজ্ঞানী
অঞ্জুম চোপ্ৰা

**অঞ্জুম চোপ্ৰা** (); জন্ম: ২০ মে' ১৯৭৭) এগৰাকী ভাৰতীয় ক্ৰিকেট মন্তব্যকাৰী আৰু প্ৰাক্তন ক্ৰিকেটাৰ। ১৮ বছৰত ফৰ্মেটত ১৫০ খনতকৈও অধিক আন্তঃৰাষ্ট্ৰীয় মেচত ভাৰতক প্ৰতিনিধিত্ব কৰিছিল। ভাৰতৰ হৈ ১০০০ এদিনীয়া ৰান সংগ্ৰহ কৰা প্ৰথমগৰাকী মহিলা আছিল চোপ্ৰা। অৱসৰৰ পিছৰে পৰা চোপ্ৰাই ইণ্ডিয়ান প্ৰিমিয়াৰ লীগৰ দৰে পেছাদাৰী ক্ৰিকেটক সামৰি ইংৰাজী ভাষাৰ মন্তব্যকাৰী হিচাপে কাম কৰি আহিছে। 

সৰুতে বিভিন্ন খেল খেলিছিল, এথলেটিকছ, বাস্কেটবল, সাঁতোৰত স্কুল আৰু কলেজক প্ৰতিনিধিত্ব কৰিছিল। ৰাষ্ট্ৰীয় পৰ্যায়ত প্ৰতিযোগিতাত অংশগ্ৰহণ কৰা দিল্লী ৰাজ্যিক বাস্কেটবল দলৰ সদস্যও আছিল।

১৭ বছৰ বয়সত ১৯৯৫ চনৰ ১২ ফেব্ৰুৱাৰীত নিউজিলেণ্ডৰ ক্ৰাইষ্টচাৰ্চত নিউজিলেণ্ডৰ বিৰুদ্ধে এদিনীয়া আন্তঃৰাষ্ট্ৰীয় মেচত অভিষেক ঘটা চোপ্ৰাই আৰু কেইমাহমানৰ পিছত ১৯৯৫ চনৰ ১৭ নৱেম্বৰত কলকাতাৰ ইডেন গাৰ্ডেনত ইংলেণ্ডৰ বিৰুদ্ধে টেষ্ট ক্ৰিকেটত অভিষেক ঘটায়। সেই বছৰতে ভাৰতৰ হৈ মাত্ৰ দ্বিতীয়খন ছিৰিজত আলহী ইংলেণ্ড ক্ৰিকেট দলৰ বিৰুদ্ধে এদিনীয়া আন্তঃৰাষ্ট্ৰীয় মেচত গড়ে ৬৭.৫ ৰান সংগ্ৰহ কৰি ছিৰিজৰ শ্ৰেষ্ঠ খেলুৱৈৰ সন্মান লাভ কৰে। 
বাওঁহাতৰ বেটছমেন হিচাপে খেলিছিল যিয়ে সোঁহাতৰ মধ্যমীয়া গতিৰে বলিং কৰিছিল। ১২খন টেষ্ট, ১২৭খন এদিনীয়া আৰু ১৮খন টি-২০ত খেলিছিল।তেখেতৰ প্ৰশিক্ষক আছিল ছনেট ক্লাবৰ পৰা সুনীতা শৰ্মা, হৰদীপ দুয়া আৰু তাৰক সিনহা। ভাৰতৰ হৈ এদিনীয়া খেলত ১০০০ ৰান সংগ্ৰহ কৰা প্ৰথমগৰাকী মহিলা।

দেশৰ পুৰুষ প্ৰধান ক্ৰীড়াত এটা নিৰ্দিষ্ট স্থান খোদিত কৰি চোপ্ৰাই ভাৰতৰ মহিলা ক্ৰিকেটৰ মুখ হিচাপে *খেলুৱৈ, অধিনায়ক, পৰামৰ্শদাতা, মন্তব্যকাৰী, প্ৰেৰণাদায়ক বক্তা, লেখিকা, অভিনেত্ৰী* হিচাপে স্বীকৃতি লাভ কৰিবলৈ আৰম্ভ কৰিছে। 

## ব্যক্তিগত জীৱন
দিল্লীৰ ছেইণ্ট ষ্টিফেন কলেজৰ পৰা স্নাতক ডিগ্ৰী লাভ কৰে।
## কেৰিয়াৰ
অঞ্জুম চোপ্ৰা এগৰাকী টেষ্ট আৰু ৱান ডে আন্তঃৰাষ্ট্ৰীয় ক্ৰিকেটাৰ যিয়ে ভাৰতৰ ৰাষ্ট্ৰীয় মহিলা ক্ৰিকেট দলক প্ৰতিনিধিত্ব কৰি আহিছে। বৰ্তমান তেওঁ ক্ৰিকেট কমেণ্টেটৰ হিচাপে কাম কৰি আছে। ১৯৯৫ চনত ক্ৰাইষ্টচাৰ্চত নিউজিলেণ্ডৰ বিৰুদ্ধে তেওঁ ৱান ডে ইণ্টাৰনেশ্যনেলত অভিষেক ঘটায়। প্ৰথমখন এদিনীয়াত তেওঁ ভাৰতৰ হৈ বলিঙৰ আৰম্ভণি কৰে আৰু ৪ অভাৰত ১৪ ৰান দিয়ে। ভাৰতৰ হৈ ১০ নম্বৰ স্থানত বেটিং কৰিবলৈ আহি অঞ্জুমে ভাৰতৰ জয় নিশ্চিত কৰিবলৈ ১১ ৰানৰ এক গুৰুত্বপূৰ্ণ অংশীদাৰিত্ব গঢ়ি তুলিছিল। 

১৯৯৫ চনৰ নৱেম্বৰ মাহত কলিকতাত ইংলেণ্ডৰ বিৰুদ্ধে টেষ্ট মেচত অভিষেক ঘটায়। ইংৰাজী দলৰ বিৰুদ্ধে ভাৰতৰ হৈ প্ৰথমখন টেষ্ট মেচত তেওঁক নাইটৱাচমেন হিচাপে পঠিওৱা হৈছিল। নিজৰ প্ৰশিক্ষকৰ বিশ্বাসৰ সৈতে খাপ খুৱাই তেওঁ পিছদিনা পুৱা দুপৰীয়াৰ আহাৰ গ্ৰহণলৈকে সফলতাৰে বেটিং কৰি নিজৰ দলৰ হৈ ২৭ ৰান সংগ্ৰহ কৰে। 

২০০০ চনত নিউজিলেণ্ডত অনুষ্ঠিত ESPNcricinfo World Cup ত ভাৰতীয় দলৰ ভাইচ অধিনায়ক হিচাপে নিৰ্বাচিত হয়। দুবাৰৰ প্লেয়াৰ অৱ দ্য মেচৰ বঁটা বিজয়ী তথা ভাৰতৰ সৰ্বোচ্চ স্ক’ৰাৰ চোপ্ৰাই বিশ্বকাপত বেটিং চাৰ্টত শীৰ্ষস্থান দখল কৰিছিল যেতিয়ালৈকে ছেমি ফাইনেলত বিজয়ী নিউজিলেণ্ডৰ হাতত ভাৰতীয় দলটো পৰাস্ত নোহোৱালৈকে। 
## সন্মান

## তথ্য সংগ্ৰহ

শ্ৰেণী:ভাৰতীয় মহিলা ক্ৰিকেটাৰ
ৰাধিকা আগৰৱাল

**ৰাধিকা ঘাই আগৰৱাল ()** এগৰাকী ইণ্টাৰনেট উদ্যোগী আৰু ইউনিকৰ্ণ ক্লাবত প্ৰৱেশ কৰা ভাৰতৰ প্ৰথম মহিলা। 

তেওঁ চিলিকন ভেলীত ২০১১ চনত স্থাপিত অনলাইন মাৰ্কেট প্লেচ শ্বপক্লুজৰ সহ-প্ৰতিষ্ঠাপক। বৰ্তমান তেওঁ কোম্পানীটোৰ মুখ্য ব্যৱসায়িক বিষয়া হিচাপে কাৰ্যনিৰ্বাহ কৰি আছে।

## প্ৰাৰম্ভিক জীৱন
ৰাধিকা আগৰৱালৰ জন্ম হৈছিল এটা সেনা পৰিয়ালত। তাইৰ দেউতাক ভাৰতীয় সেনাৰ কৰ্মৰত লোক আছিল আৰু তেওঁৰ মাক এগৰাকী ডায়েটিচিয়ান আছিল। তাইৰ উদ্যোগী উদ্যোগ আৰম্ভ হৈছিল যেতিয়া তাইৰ দেউতাকে ১৯৯২ চনত নিজৰ হেল্থ ক্লাব আৰম্ভ কৰাৰ সিদ্ধান্ত লৈছিল। ১৯৯৭ চনত চণ্ডিগড়ত তাইৰ নিজা বিজ্ঞাপন সংস্থা স্থাপন কৰিছিল।

## শিক্ষা
আগৰৱালে ছেইণ্ট লুইছৰ ৱাশ্বিংটন বিশ্ববিদ্যালয়ৰ পৰা এমবিএ ডিগ্ৰী লাভ কৰে আৰু বিজ্ঞাপন আৰু জনসম্পৰ্কত স্নাতকোত্তৰ ডিগ্ৰী লাভ কৰিছে। তেওঁ ষ্টেনফৰ্ড বিশ্ববিদ্যালয়ৰ এক কাৰ্যবাহী কাৰ্যসূচীৰ অংশ লৈছিল। 

## কৰ্মজীৱন
ৰাধিকা আগৰৱালে চিয়েটলৰ নৰ্ডষ্ট্ৰম আৰু গোল্ডমেন চাক্সত কৌশলগত পৰিকল্পনাৰ দৰে কোম্পানীৰ বিপণনত কাম কৰিছিল। ই-কমাৰ্চ, জীৱনশৈলী, ফেশ্বন আৰু খুচুৰা ব্যৱসায়ৰ দৰে বিভিন্ন ক্ষেত্ৰত আমেৰিকা যুক্তৰাষ্ট্ৰত তেওঁৰ প্ৰায় ১৪ বছৰৰ অভিজ্ঞতা আছে।

## বঁটা আৰু সন্মানসমূহ
* আউটলুক বিজনেছ ৱমেন অফ ৱৰ্থ এট আউটলুক বিজনেছ এৱাৰ্ডছ – ২০১৬
*এণ্টাৰপ্ৰেনিয়ৰ ইণ্ডিয়া এৱাৰ্ডছ – ২০১৬-ত বছৰটোৰ মহিলা উদ্যোগী
*চিএমঅ' এছিয়া বঁটা – ২০১৬-ত বৰ্ষৰ দৃষ্টান্তমূলক মহিলা উদ্যোগী
*চি.ই.ও. ইণ্ডিয়া এৱাৰ্ডছ – ২০১৬-ত বছৰটোৰ মুখ্য কাৰ্যবাহী বিষয়া বঁটা
*এছ'চেমৰ এণ্টাৰপ্ৰেনিয়ৰ অফ দা ইয়েৰ বঁটা - ২০১৭

## তথ্যৰ উৎস
শ্ৰেণী:জীৱিত ব্যক্তিশ্ৰেণী: ভাৰতীয় নাগৰিকশ্ৰেণী: উদ্যোগপতি
নো ৱান কিল্ডড্ জেচিকা

** নো ৱান কিল্ডড্ জেচিকা** () ২০১১ চনত নিৰ্মিত ভাৰতীয় হিন্দী ভাষাৰ অপৰাধমূলক ড্ৰামা ছবি । ইয়াত অভিনয় কৰিছে বিদ্যা বালান আৰু ৰাণী মুখাৰ্জীয়ে। জেচিকা লালৰ হত্যাকাণ্ডৰ গোচৰৰ আধাৰত ছবিখন নিৰ্মাণ কৰা হৈছে। এজন ৰাজনীতিবিদৰ পুত্ৰৰ হাতত গুলীবিদ্ধ হৈ মৃত্যু হোৱা এগৰাকী বাৰটেণ্ডাৰ আৰু এই মৃত্যুৰ ন্যায় বিচাৰি বাৰটেণ্ডাৰগৰাকীৰ ভনীয়েকে কৰা সংগ্ৰাম ছবিখনৰ বিষয়বস্তু।

₹৯ কোটি  (১.০ মিলিয়ন মাৰ্কিন ডলাৰ) বাজেটত নিৰ্মিত এই ছবিখনে ২০১১ চনৰ ৭ জানুৱাৰীত চিত্ৰগৃহত মুক্তি পায়। ইয়াৰ চিত্ৰনাট্য আৰু অভিনেতা-অভিনেত্ৰীসকলৰ অভিনয়ৰ বাবে সমালোচকৰ ব্যপক প্ৰশংসা লাভ কৰে।  প্ৰায় ₹৪৫.৭২ কোটি (৫.৩ মিলিয়ন মাৰ্কিন ডলাৰ) উপাৰ্জন কৰি ছবিখনে শ্লিপাৰ হিট হিচাপে আত্মপ্ৰকাশ কৰে।। ৫৭তম ফিল্মফেয়াৰ বঁটাত শ্ৰেষ্ঠ ছবি, শ্ৰেষ্ঠ পৰিচালক (গুপ্ত), আৰু শ্ৰেষ্ঠ অভিনেত্ৰী (বালান) শিতানত মনোনীত হৈছিল যদিও ৰাণী মুখাৰ্জীয়ে শ্ৰেষ্ঠ সহযোগী অভিনেত্ৰী বঁটা পাবলৈ সক্ষম হয়।
## নিৰ্মাণ
'নো ৱান কিল্ড জেচিকা' আছিল আমিৰ (২০০৮)ৰ পিছত ৰাজ কুমাৰ গুপ্তাৰ পৰিচালনাৰ দ্বিতীয়  উদ্যোগ। ২০০৬ চনত জেচিকা লালৰ হত্যাকাণ্ডৰ গোচৰৰ অভিযুক্ত মনু শৰ্মাক আদালতে এৰি দিয়াৰ পিছত টাইমছ অৱ ইণ্ডিয়াত পৰিচালকজনে এটা শিৰোনাম দেখা পায়, যাৰ দ্বাৰা তেওঁ ছবিখন নিৰ্মাণৰ বাবে অনুপ্ৰাণিত হয়। পিছৰ বছৰত তেওঁ জেচিকাৰ ভগ্নী ছাব্ৰিনাক লগ পাই এই গোচৰৰ বিষয়ে কিছু অতিৰিক্ত তথ্য জানি লয়। গুপ্তাই কয় যে তেওঁ ছবিখনৰ কাহিনী পুনৰ লিখিবলৈ সাতৰ পৰা আঠ মাহ সময় খৰচ কৰিছিল: "বিষয়টো অতি সংবেদনশীল আৰু মই ইয়াক চিনেমাৰ ক্ষেত্ৰখনলৈ আনিব লগা হৈছিল। সংকোচ আছিল। কাহিনীটোৰ আত্মাৰ সৈতে ন্যায় কৰিব পাৰিমনে? মই নিশ্চিত নাছিলো। শেষত মই ইয়াক প্ৰত্যাহ্বান হিচাপে লৈছিলো।"
## সন্মান
;৫৭তম ফিল্মফেয়াৰ বঁটা
*শ্ৰেষ্ঠ সহযোগী অভিনেত্ৰী- ৰাণী মুখাৰ্জী
;ষ্টাৰডাষ্ট এৱাৰ্ড
*বছৰটোৰ তাৰকা (মহিলা)- বিদ্যা বালান
*শ্ৰেষ্ঠ ড্ৰামা অভিনেত্ৰী- বিদ্যা বালান
## টোকা

## প্ৰসংগ

## বাহ্যিক সংযোগ
* 
* 
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:২০১১ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
অঞ্জু চদ্ধা

**অঞ্জু চাধা** ( ; জন্ম: ৪ মে' ১৯৫৫ আহমেদনগৰত) এজন ভাৰতীয় জৈৱ ৰসায়নবিদ। তেওঁ ইণ্ডিয়ান ইনষ্টিটিউট অৱ টেকন'লজি মাদ্ৰাজৰ অধ্যাপিকা। তেওঁ জৈৱ অনুঘটক আৰু এনজাইম ব্যৱস্থা, জৈৱিক সংশ্লেষণত এনজাইম, এনজাইম ব্যৱহাৰ কৰি অসমতাপূৰ্ণ সংশ্লেষণ, চাইৰ'টেকন'লজী, সেউজ ৰসায়ন আৰু জৈৱচেন্সৰৰ ক্ষেত্ৰত কাম কৰে।

## প্ৰাৰম্ভিক জীৱন
চাধা ভাৰতৰ আহমেদনগৰত ৪ মে' ১৯৫৫ চনত জন্মগ্ৰহণ কৰিছিল।

## শিক্ষা
হাইস্কুলত তাই শ্ৰেষ্ঠ ছাত্ৰী হিচাপে নিৰ্বাচিত হৈছিল। নৌৰ’ছজী ৱাদিয়া মহাবিদ্যালয়ত স্নাতক ডিগ্ৰী লাভ কৰাৰ সময়তে মহাৰাষ্ট্ৰ ৰাজ্য চৰকাৰৰ বৃত্তি লাভ কৰে। কলেজৰ পৰা ৰসায়ন বিজ্ঞানৰ পুৰস্কাৰো লাভ কৰে। ১৯৭৫ চনত ৰসায়ন বিজ্ঞানত ডিগ্ৰী লাভ কৰে। ১৯৭৭ চনত পুনা বিশ্ববিদ্যালয়ৰ পৰা ৰসায়ন বিজ্ঞানত বিশেষ গুৰুত্ব দি বিজ্ঞান শাখাত স্নাতকোত্তৰ ডিগ্ৰী লাভ কৰে। ১৯৮৪ চনত বাংগালুৰুৰ ইণ্ডিয়ান ইনষ্টিটিউট অৱ ছায়েন্সৰ পৰা পি এইচ ডি সম্পূৰ্ণ কৰে। তেওঁ জৈৱ-জৈৱিক ৰসায়ন বিজ্ঞানৰ ওপৰত বিশেষ গুৰুত্ব আৰোপ কৰিছিল।

## কৰ্ম
চাধা ইণ্ডিয়ান ছ’চাইটি অৱ বায়’-অৰ্গেনিক কেমিষ্ট, কেমিকেল ৰিচাৰ্চ ছ’চাইটি অৱ ইণ্ডিয়া, আৰু আই আই এছ চি এলুমনি এছ’চিয়েচন, বাংগালুৰুৰ আজীৱন সদস্য। তেওঁ মাদ্ৰাজ বিজ্ঞান ফাউণ্ডেশ্যনৰ নিৰ্বাচিত সদস্যও।

## স্বীকৃতি
*১৯৭৫ - ভাৰতৰ পুনা চহৰৰ নৌৰ'ছজী ৱাডিয়া কলেজৰ ৰসায়ন বিজ্ঞান বঁটা
*১৯৮৫ - ভাৰতীয় বিজ্ঞান প্ৰতিষ্ঠান, বাংগালুৰু, ভাৰতৰ শ্ৰীমতী হনুমন্ত ৰাও পদক
*১৯৮৫ চনত ফেলো, ফ'গাৰ্টী ইণ্টাৰনেশ্যনেল চেণ্টাৰ, নেচনেল ইনষ্টিটিউট অৱ হেল্থ, ৱাশ্বিংটন, ডি.চি.
*১৯৯২ - ফেলো, আলেকজেণ্ডাৰ ভন হামবল্ড ফাউণ্ডেশ্যন
*২০১১ - মাদ্ৰাজ বিশ্ববিদ্যালয়ৰ পৰা আন্তৰ্জাতিক নাৰী দিৱসৰ বঁটা
## তথ্য সূত্ৰ

শ্ৰেণী:বিংশ শতিকাৰ ভাৰতীয় মহিলা বিজ্ঞানী
খাজা

**খাজা** বা **খাজুৰী** হৈছে ভাৰতীয় তেলত ভজা পেষ্ট্ৰি, সাধাৰণতে ফল-মূলেৰে ভৰাই বা চেনিৰ চিৰাপেৰে তিয়াই থোৱা হয়।
## ইতিহাস
চিলাওত উল্লেখ কৰা সাধাৰণ বা মিঠা খাজা আছিল পূব ভাৰতৰ পৰা অহা চন্দ্ৰকলাৰ দৰে ঘিঁউত ভাজি ঘেঁহুৰ আটা প্ৰস্তুত কৰা। 
পূৰ্বৰ মাগাধ ৰাজ্যৰ পূব অংশ আৰু পূৰ্বৰ সংযুক্ত প্ৰদেশ আৰু মাগাধৰ পৰা খাজাৰ উৎপত্তি হোৱা বুলি ধাৰণা কৰা হয়। চিলাও, বিহাৰৰ নালন্দা জিলা,
আৰু ইয়াৰ স্থানীয় মগধ ৰাজ্য
লগতে কুচ আৰু অন্ধ্ৰপ্ৰদেশ আৰু কৰ্ণাটকৰ দৰে অঞ্চলৰ। চেনিৰে শোধিত ঘেঁহুৰ আটাক স্তৰযুক্ত পিঠাগুৰি তৈয়াৰ কৰা হয়, শুকান ফল বা অন্য ভৰ্তিৰ সৈতে বা নথকাকৈ আৰু তেলত লাহে লাহে ভাজি খাজা তৈয়াৰ কৰা হয়।

বিখ্যাত ব্ৰিটিছ পুৰাতত্ত্ববিদ জোচেফ ডেভিদ বেগলাৰে ১৮৭২-১৮৭৩ চনত চিলাও ভ্ৰমণৰ সময়ত ৰজা বিক্ৰমাদিত্যৰ সৈতে জড়িত এই মিঠাইৰ বিষয়ে ক’লে আৰু মিঠাইৰ বৰ্ণনা কৰে। ৰাজগীৰৰ পৰা নালন্দালৈ যোৱাৰ পথত ভগৱান বুদ্ধক শিলাওৰ মাজেৰে যাত্ৰা কৰি থাকোঁতে চিলাও খাজা আগবঢ়োৱা বুলি এক বিখ্যাত লোককথা আছে। চিলাওৰ ওচৰত বৌদ্ধ ধৰ্মৰ স্থান আছে।

## অঞ্চল
ই চিলাওৰ অন্যতম বিখ্যাত মিঠাই আৰু সকলো মগধ মানুহৰ আৱেগৰ সৈতে জড়িত। ইয়াক মগধৰ প্ৰসাদ হিচাপেও আগবঢ়োৱা হয়। মগধৰ আন্তৰ্জাতিক মিঠাই।

বিহাৰৰ চিলাও আৰু ৰাজগীৰৰ খাজা বাকলাভাৰ সৈতে প্ৰায় একে, আনহাতে উৰিষ্যা আৰু অন্ধ্ৰ প্ৰদেশৰ খাজা ডাঠ পেষ্ট্ৰিৰ চাদৰেৰে তৈয়াৰ কৰা হয় আৰু সাধাৰণতে কঠিন হয়।

## প্ৰস্তুতি
ঘেঁহুৰ আটা, মাৱা আৰু তেলৰ পৰা বেটাৰ প্ৰস্তুত কৰা হয়। তাৰ পিছত ইয়াক কুটিল হোৱালৈকে ডিপ ফ্ৰাই কৰা হয়, তাৰ পিছত পাগা নামেৰে জনাজাত চেনিৰ চিৰাপত তিয়াই লোৱা হয়, পেষ্ট্ৰিয়ে চিৰাপটো শোষণ কৰে। অন্ধ্ৰ প্ৰদেশৰ উপকূলীয় চহৰ কাকিনাডাত পৰিবেশন কৰা কাজা বাহিৰৰ পৰা শুকানকৈ আৰু ভিতৰত চেনিৰ চিৰাপেৰে তিয়াই পৰিবেশন কৰা হয়।

খাজা মিঠাই মগহিয়াত আৰু মগধাত বিহাৰীত জনপ্ৰিয়। মাগধ বিহাৰত কন্যাৰ বিয়াত উপহাৰ হিচাপে দিয়া এই মিঠাই ছঠ পূজাৰ এক অংশ।

## ভৌগোলিক ইংগিত (GI) টেগ
২০১৮ চনৰ ডিচেম্বৰ মাহত বিহাৰৰ নালন্দা জিলাৰ চিলাও খাজা নামেৰে পৰিচিত এই জনপ্ৰিয় খাদ্যবিধক চেন্নাইৰ ভৌগোলিক সূচক পঞ্জীয়নে ভৌগোলিক সূচক পঞ্জীয়ন (জি আই) টেগ প্ৰদান কৰিছে। ৰাজগীৰ আৰু নালন্দা বৌদ্ধ স্থান ভ্ৰমণ কৰা পৰ্যটকসকলেও চিলাও খাজা উপভোগ কৰে।

## তথ্য সংগ্ৰহ

শ্ৰেণী:খাদ্য
শ্ৰেণী:ভাৰতৰ ৰন্ধনশৈলী
বাণী কোলা

**বাণী কোলা** () এগৰাকী ভাৰতীয় মহিলা উদ্যোগ পুঁজিপতি। তেওঁ ভাৰতীয় প্ৰাৰম্ভিক পৰ্যায়ৰ ভেঞ্চাৰ কেপিটেল ফাৰ্ম কালাৰী কেপিটেলৰ প্ৰতিষ্ঠাপক আৰু পৰিচালনা সঞ্চালক। তেওঁক ২০১৪ চনত ফৰ্চুন ইণ্ডিয়াৰ দ্বাৰা ভাৰতীয় ব্যৱসায়ৰ আটাইতকৈ শক্তিশালী মহিলা হিচাপে তালিকাভুক্ত কৰা হৈছিল।

## প্ৰাৰম্ভিক জীৱন আৰু শিক্ষা
বাণী কোলাৰ জন্ম হৈছিল ১৯৬৩ বা ১৯৬৪ চনত ভাৰতৰ অন্ধ্ৰ প্ৰদেশৰ হায়দৰাবাদত (বৰ্তমান তেলেংগানা)চহৰত। তেওঁ ২৬ বছৰ বয়সত মাধ্যমিকৰ পিছৰ শিক্ষা আৰম্ভ কৰিছিল। তেওঁ হায়দৰাবাদৰ ওচমানিয়া বিশ্ববিদ্যালয়ত বৈদ্যুতিক অভিযান্ত্ৰিক পঢ়িছিল আৰু "৪০০ অভিযান্ত্ৰিক শিক্ষাৰ্থীৰ ভিতৰত ছয়গৰাকী ছোৱালীৰ ভিতৰত এগৰাকী" আছিল। ১৯৮০ ৰ দশকৰ শেষৰ ফালে আমেৰিকা যুক্তৰাষ্ট্ৰৰ এৰিজোনা ষ্টেট ইউনিভাৰ্চিটিৰ পৰা মাষ্টাৰ অফ ইঞ্জিনিয়াৰিং কৰাৰ বাবে ভাৰত এৰি যোৱাৰ আগতে তেওঁ ওচমানিয়া বিশ্ববিদ্যালয়ৰ পৰা স্নাতক ডিগ্ৰী অৰ্জন কৰে।

## চিলিকণ ভেলীত কৰ্মজীৱন
চিলিকন ভেলীত বাণী কোলাই ২২ বছৰ ধৰি কাম কৰিছিল। এগৰাকী ধাৰাবাহিক উদ্যোগীহিচাপে তেওঁ ই-ক্ৰয় কোম্পানী ৰাইটৱৰ্কছৰ প্ৰতিষ্ঠাপক আৰু মুখ্য কাৰ্যবাহী বিষয়া আছিল, চাৰি বছৰৰ পিছত কোম্পানীটো আইচিজিক ৬৫৭ নিযুত ডলাৰত বিক্ৰী কৰিছিল। তেওঁ চাৰ্টাছ ছফ্টৱেৰৰ প্ৰতিষ্ঠাপক আৰু মুখ্য কাৰ্যবাহী বিষয়া আছিল।

## ভাৰতত ভেঞ্চাৰ কেপিটেল
চিলিকন ভেলীত উদ্যোগী হিচাপে সফল কেৰিয়াৰ গঢ়াৰ পিছত ২০০৬ চনত বাণী কোলা ভাৰতলৈ উভতি আহে, বৰ্ধিত ভাৰতীয় সুযোগৰ প্ৰতি আকৰ্ষিত হৈ ভাৰতত এটা ভেঞ্চাৰ কেপিটেল ফাৰ্ম আৰম্ভ কৰিবলৈ আগবাঢ়ি আহে। তেওঁ আৰু বিনোদ ধামে ২০০৬ চনত ইণ্ডো-ইউএছ ভেঞ্চাৰ পাৰ্টনাৰ (আইইউভিপি) প্ৰতিষ্ঠা কৰিছিল। নিউ এণ্টাৰপ্ৰাইজ এছ'চিয়েটছৰ (এনইএ) সৈতে অংশীদাৰীত্ব, এইটো ভাৰতত ভেঞ্চাৰ কেপিটেলত তেওঁৰ প্ৰাৰম্ভিক প্ৰতিশ্ৰুতি আছিল। ২০১২ চনত এই প্ৰতিষ্ঠানটো 'কালাৰী ৰাজধানী' হিচাপে পুনৰ ব্ৰেণ্ড কৰা হৈছিল।কালাৰী কেপিটেলে ২০১২ চনৰ ছেপ্টেম্বৰত ১৫০ নিযুত আমেৰিকান ডলাৰ পুঁজি হিচাপে কাম আৰম্ভ কৰিছিল। ২০১৭ চনলৈকে কোলাৰ নেতৃত্বত প্ৰতিষ্ঠানটোৰ পৰিচালনাৰ অধীনত ৬৫০ নিযুত আমেৰিকাৰ ডলাৰ সম্পত্তি আছে। 

## বঁটা আৰু সন্মানসমূহ
২০১৪ চনত ফৰ্বছে কোলাক ভাৰতীয় ব্যৱসায়ৰ আটাইতকৈ শক্তিশালী মহিলা হিচাপে স্বীকৃতি দিছিল। তেওঁক ২০১৮ চনৰ ২০ জুলাই তাৰিখে দিল্লীত মহিলা উদ্যোগী সন্মিলন বঁটা প্ৰদান কৰা হৈছিল।  'দ্য ইকনমিক টাইমছ'ৰ দ্বাৰা আৰম্ভ কৰা প্ৰথম ষ্টাৰ্টআপ বঁটাসমূহৰ অংশ হিচাপে, কোলাক ২০১৫ চনত শ্ৰেষ্ঠ বিনিয়োগকাৰীৰ বাবে মিডাছ টাচ বঁটা প্ৰদান কৰা হৈছিল।
তেওঁ ব্যৱসায় আৰু উদ্যোগত নেতৃত্বৰ উৎকৰ্ষৰ বাবে এনডিটিভি ৱমেন অফ ৱৰ্থ বঁটাও লাভ কৰিছিল। তাইক ২০১৬ চনত লিংকডইন টপ ভইচেছৰ এজন হিচাপে চিনাক্ত কৰা হৈছে। অসংখ্য কিতাপৰ প্ৰফাইল কৰা হৈছে তেওঁৰ নামত আৰু ২০১৮ আৰু ২০১৯ চনত ফৰ্চুন ইণ্ডিয়াৰ 'ব্যৱসায়ৰ আটাইতকৈ শক্তিশালী মহিলা' হিচাপে মনোনীত কৰা হৈছিল।

## তথ্যৰ উৎস
শ্ৰেণী:জীৱিত ব্যক্তি
শ্ৰেণী: উদ্যোগপতি
গীতা মিট্টাল

**ন্যায়াধীশ গীতা মিট্টাল** (,জন্ম ৯ ডিচেম্বৰ ১৯৫৮) এগৰাকী অৱসৰপ্ৰাপ্ত ভাৰতীয় ন্যায়াধীশ। তেওঁ জম্মু-কাশ্মীৰ উচ্চ ন্যায়ালয়ৰ প্ৰাক্তন মুখ্য ন্যায়াধীশ আৰু সেই পদত কাৰ্যনিৰ্বাহ কৰা প্ৰথমগৰাকী মহিলা ন্যায়াধীশ। দিল্লী উচ্চ ন্যায়ালয়ৰ ন্যায়াধীশ হিচাপে কাৰ্যনিৰ্বাহ কৰি থকাৰ সময়তে তেওঁ দিল্লী উচ্চ ন্যায়ালয়ৰ ভাৰপ্ৰাপ্ত মুখ্য ন্যায়াধীশ হিচাপেও কাৰ্যনিৰ্বাহ কৰি আহিছে।
## প্ৰাথমিক জীৱন আৰু শিক্ষা
মিট্টালে দিল্লীৰ লেডী ইৰউইন স্কুলত শিক্ষা গ্ৰহণ কৰিছিল আৰু ১৯৭৫ চনত বিজ্ঞানত স্নাতক ডিগ্ৰী লাভ কৰিছিল। স্কুলৰ ছাত্ৰী হিচাপে তেওঁ ভাৰতৰ গাৰ্ল গাইডৰ সদস্য আছিল, আৰু কেইবাটাও অনুষ্ঠানত আন্তঃৰাষ্ট্ৰীয় পৰ্যায়ত সংস্থাটোক প্ৰতিনিধিত্ব কৰিছিল।  ১৯৭৮ চনত দিল্লীৰ লেডী শ্ৰীৰাম কলেজ ফৰ ৱমেনৰ পৰা অৰ্থনীতিত স্নাতক ডিগ্ৰী লাভ কৰে আৰু এথলেটিকছতো সক্ৰিয়ভাৱে অংশগ্ৰহণ কৰে৷ তেওঁ লেডী শ্ৰী ৰাম কলেজৰ ক্ৰীড়া সভানেত্ৰী হিচাপে কাম কৰে (১৯৭৭–১৯৭৮)।মিট্টালে দিল্লীৰ কেম্পাছ ল চেণ্টাৰত আইন অধ্যয়ন কৰে আৰু ১৯৮১ চনত এল এল বি ডিগ্ৰী লাভ কৰে।

## প্ৰাৰম্ভিক কৰ্মজীৱন
দিল্লী উচ্চ ন্যায়ালয়ত অতিৰিক্ত ন্যায়াধীশ হিচাপে নিযুক্তি পোৱাৰ পূৰ্বে ১৯৮১ চনৰ পৰা ২০০৪ চনলৈকে তেওঁ দিল্লীত আইন চৰ্চা কৰিছিল মিট্টলে। তেওঁ দিল্লী উন্নয়ন কৰ্তৃপক্ষৰ অধিবক্তা হিচাপেও কাম কৰিছিল৷
## অন্যান্য কাৰ্যসূচী আৰু বঁটা
মিট্টালে কেইবাখনো শিক্ষানুষ্ঠানৰ গভৰ্নিং ব’ৰ্ডত কাৰ্যনিৰ্বাহ কৰি আহিছে। তেওঁ ২০০৮ চনৰ পৰা দিল্লীৰ ৰাষ্ট্ৰীয় আইন বিশ্ববিদ্যালয়ৰ গভৰ্নিং কাউন্সিল আৰু ২০১৩ চনৰ পৰা নতুন দিল্লীৰ ভাৰতীয় আইন প্ৰতিষ্ঠানৰ গভৰ্নিং কাউন্সিলৰ সদস্য। ১৯৯৯ চনৰ পৰা ২০০৪ চনলৈকে দিল্লী বিশ্ববিদ্যালয় আদালতৰ সদস্য আছিল আৰু ১৯৯৭ চনৰ পৰা ১৯৯৯ চনলৈকে দিল্লীৰ ৰাম লাল আনন্দ কলেজৰ শাসকীয় সংস্থালৈ মনোনীত হৈছিল।

ন্যায়াধীশ মিট্টালে নেচনেল ল ইউনিভাৰ্চিটি দিল্লীৰ জাৰ্নেল অৱ লিগেল ষ্টাডিজৰ সম্পাদকীয় উপদেষ্টা মণ্ডলীতো কাৰ্যনিৰ্বাহ কৰে।

২০০৮ চনত ভাৰতৰ উপ-ৰাষ্ট্ৰপতি মহম্মদ হামিদ আনছাৰীয়ে মিট্টালক লেডী শ্ৰীৰাম কলেজৰ 'বিশিষ্ট প্ৰাক্তন ছাত্ৰ বঁটা' প্ৰদান কৰি ন্যায়বিজ্ঞানৰ ক্ষেত্ৰত তেওঁৰ অৱদানক স্বীকৃতি দিয়ে। ২০১৯ চনত তেওঁ ন্যায়ৰ সুবিধা উন্নত কৰাৰ দিশত আগবঢ়োৱা অৱদানৰ বাবে আৰু দিল্লী উচ্চ ন্যায়ালয়ত দুৰ্বল ভুক্তভোগীসকলৰ বাবে বিশেষ আদালতৰ ডিজাইন আৰু প্ৰৱৰ্তনৰ কামৰ বাবে ন্যায়াধীশ পি এন ভাগৱতী বঁটা লাভ কৰে।
## তথ্যসূত্ৰ

শ্ৰেণী:ন্যায়াধীশ
শ্ৰেণী:ভাৰতৰ মহিলা ন্যায়াধীশ
জেচিকা লাল হত্যাকাণ্ড

**জেচিকা লাল** (; ৫ জানুৱাৰী ১৯৬৫ – ৩০ এপ্ৰিল ১৯৯৯) নতুন দিল্লীৰ এগৰাকী মডেল আছিল। তেওঁ যথেষ্ঠ লোক সমবেত হোৱা এটা ছ’চিয়েলাইট পাৰ্টিত চেলিব্ৰিটি বাৰমেইড হিচাপে কাম কৰি থাকোঁতে ১৯৯৯ চনৰ ৩০ এপ্ৰিলৰ দিনৰ প্ৰায় ২:০০ বজাত তেওঁক গুলীয়াই হত্যা কৰা হয়। বহুতো প্ৰত্যক্ষদৰ্শীয়ে সিদ্ধাৰ্থ বশিষ্ঠক হত্যাকাৰী ৰূপে উল্লেখ কৰে। মনু শৰ্মা নামেৰেও জনাজাত হত্যাকাৰীজন হাৰিয়ানাৰ প্ৰভাৱশালী সাংসদ বিনোদ শৰ্মাৰ পুত্ৰ আছিল। পিছত মনু শৰ্মাক হত্যাৰ গোচৰত দোষী সাব্যস্ত কৰি যাৱজ্জীৱন কাৰাদণ্ড বিহা হয়।

প্ৰথম বিচাৰত মনু শৰ্মাক দোষমুক্ত কৰা হয়, যাৰ বাবে সমগ্ৰ দেশতে বৃহৎ হুলস্থুলৰ সৃষ্টি হয়। কিয়নো অভিযুক্তক দোষী সাব্যস্ত কৰিবলৈ শক্তিশালী পৰিস্থিতিগত প্ৰমাণ পোৱা গৈছিল। দোষমুক্ত হোৱা সংক্ৰান্তত বিভিন্ন প্ৰশ্নৰ উত্থাপন হয়। গোচৰৰ ৰায়দান যোগ্যতাৰ ভিত্তিত নাছিল বুলি দাবী কৰা হয়। সংবাদ মাধ্যম আৰু জনসাধাৰণৰ তীব্ৰ হেঁচাত বাদীপক্ষই পুনৰ বিচাৰৰ বাবে আবেদন জনায়। দিল্লী উচ্চ ন্যায়ালয়ে  দৈনিক শুনানী লৈ ২৫ দিনত দ্ৰুতগতিত বিচাৰ প্ৰক্ৰিয়া চলায়। বিচাৰত আদালতৰ পূৰ্বৰ ৰায় বাতিল হৈ মনু শৰ্মাক লালক হত্যা কৰা গোচৰত দোষী সাব্যস্ত কৰা হয়। ২০০৬ চনৰ ২০ ডিচেম্বৰত আদালতে তেওঁক যাৱজ্জীৱন কাৰাদণ্ডৰ শাস্তি প্ৰদান কৰে। ২ জুন ২০২০ তাৰিখে ভাল আচৰণৰ দোহাই দি দিল্লীৰ লেফটেনেণ্ট গৱৰ্ণৰে মনু শৰ্মাক তিহাৰ জেলৰ পৰা মুকলি কৰি দিয়ে।
## জনপ্ৰিয় সংস্কৃতিত
২০১১ চনত ৰাণী মুখাৰ্জী আৰু বিদ্যা বালান অভিনীত হিন্দী ছবি “নো ৱান কিল্ডড্ জেচিকা” এই ঘটনাৰ দ্বাৰা পৰা অনুপ্ৰাণিত হৈছিল। বিকাশ স্বৰূপৰ ২০১৬ চনৰ উপন্যাস “ছিক্স চাচপেক্টছ”ও একে ধৰণৰ হত্যাকাণ্ডৰ ওপৰত কেন্দ্ৰীভূত।

## প্ৰসংগ

## বাহ্যিক সংযোগ
* News summary at Rediff.com
* News summary at the BBC শ্ৰেণী:নাৰীৰ বিৰুদ্ধে হিংসা
আৰাইমুদি

**আৰাইমুদি** বা **আৰাইমুতি** () হৃদয় বা আঁহত গছৰ পাতৰ আকৃতিৰ সৰু ৰূপৰ ধাতুৰ পাত আকৃতিৰ অলংকাৰ। পূৰ্বতে ভাৰতৰ তামিলনাডু ৰাজ্যৰ কণমানি ছোৱালী, কিশোৰীয়ে পিন্ধিছিল।  "আৰাই" মানে কঁকাল আৰু "মুদি" মানে আৱৰণ। ইয়াক পূব শ্ৰীলংকাৰ মুছলমানসকলে ‘আলামাদী’ আৰু ‘আৰাচিলাই’ বুলি কয়।

আৰাইমুদিক "জেনিটেল শ্বিল্ড" বুলিও কোৱা হয় আৰু ১৯৬৬ চনত এম এছ চন্দ্ৰশেখৰৰ প্ৰকাশিত  *Guide to the principal exhibits in the Government Museum, Pudukkottai*ত আৰু মাদ্ৰাজ চৰকাৰী মিউজিয়ামত প্ৰদৰ্শনীত আৰাইমুদি প্ৰদৰ্শিত হোৱাৰ কথা উল্লেখ কৰিছে। 

মিৰন উইন্সল'ৰ *A comprehensive Tamil and English Dictionary of High and Low Tamil* অভিধানত উল্লেখ কৰা অনুসৰি আৰাইমুদি হৈছে কঁকালত সৰু ছোৱালীয়ে পিন্ধা ধাতুৰ সৰু পাত।  

১৯৬০ চনলৈকে শ্ৰীলংকাৰ আম্পাৰা জিলাত ছোৱালীয়ে আৰাইমুদি পিন্ধিছিল। 

## তথ্যসূত্ৰ

শ্ৰেণী:অলংকাৰ
শ্ৰেণী:তামিল সংস্কৃতি
আশা মেনন

**আশা মেনন** (, ১৭ ছেপ্টেম্বৰ ১৯৬০) এগৰাকী ভাৰতীয় ন্যায়াধীশ৷ তেওঁ দিল্লী উচ্চ ন্যায়ালয়ৰ এগৰাকী প্ৰাক্তন বিচাৰক৷.

## কৰ্মজীৱন
আশা মেননে দিল্লীৰ লেডী শ্ৰী ৰাম কলেজৰ পৰা অৰ্থনীতি বিষয়ত স্নাতক ডিগ্ৰী লাভ কৰে৷ তাৰ পিছত তেওঁ ১৯৮২ চনত দিল্লী বিশ্ববিদ্যালয়ৰ পৰা এল এল বি পৰীক্ষাত উত্তীৰ্ণ হৈ কুৰুক্ষেত্ৰ বিশ্ববিদ্যালয়ৰ পৰা এল এল এম সম্পূৰ্ণ কৰে। ১৯৮৫ চনত তেওঁ দিল্লী ন্যায়িক সেৱাৰ লগত জড়িত হয়৷ 

১৯৮৬ চনত তেওঁ বিচাৰকৰ মৰ্যাদা লাভ কৰে। ২০০৮ চনৰ পৰা ২০১২ চনলৈকে তেওঁ দিল্লী ৰাজ্যিক আইনী সেৱা প্ৰাধিকৰণৰ সদস্য সচিব পদত কৰ্মৰত হৈ থাকে।২০১৯ চনৰ ২৭ মে'ত মেননক দিল্লী উচ্চ ন্যায়ালয়ৰ স্থায়ী ন্যায়াধীশ পদলৈ উন্নীত কৰা হয়। ২০২২ চনৰ ১৬ ছেপ্টেম্বৰত তেওঁ অৱসৰ গ্ৰহণ কৰিছিল।

## তথ্যসূত্ৰ

শ্ৰেণী:কেৰালাৰ ব্যক্তি
শ্ৰেণী:ভাৰতৰ মহিলা ন্যায়াধীশ
শ্ৰেণী:জীৱিত ব্যক্তি
নমিতা থাপাৰ

**নমিতা থাপাৰ ()**( জন্ম :২১ মাৰ্চ,১৯৭৭) এগৰাকী ভাৰতীয় মহিলা উদ্যোগী, ব্যৱসায়িক কাৰ্যবাহী আৰু এঞ্জেল বিনিয়োগকাৰী। তেওঁ এমকিউৰ ফাৰ্মাচিউটিকেলছৰ কাৰ্যবাহী সঞ্চালক। তেওঁ ১০০ তকৈও অধিক কোম্পানীত বিনিয়োগ কৰা চাৰ্ক টেংক ইণ্ডিয়াৰ এগৰাকী বিশিষ্ট বিনিয়োগকাৰী। নমিতা 'থাপাৰ এনট্ৰেনাৰ একাডেমী'ৰ প্ৰতিষ্ঠাপক। 

## প্ৰাৰম্ভিক জীৱন আৰু শিক্ষা
নমিতা ব্যৱসায়ী সতীশ ৰমনলাল মেহতাৰ জীয়ৰী। নমিতাই ২০০১ চনত ডিউক বিশ্ববিদ্যালয়ৰ ফুকুয়া স্কুল অফ বিজনেছৰ পৰা এমবিএ সম্পূৰ্ণ কৰিছিল আৰু আইচিএআইৰ(ICAI) এগৰাকী চাৰ্টাৰ্ড একাউণ্টেণ্ট।

## কৰ্মজীৱন
এম.বি.এ. সম্পূৰ্ণ কৰাৰ পিছত তেওঁ গুইডাণ্ট কৰ্পোৰেচনত বিজনেছ ফাইনেন্সৰ মুৰব্বীৰ ভূমিকা ল'বলৈ আমেৰিকা লৈ গৈছিল। পিছত তেওঁ ভাৰতলৈ স্থানান্তৰিত হয় আৰু এমকিউৰ ফাৰ্মাচিউটিকেলছত মুখ্য কাৰ্যবাহী বিষয়াৰ ভূমিকা গ্ৰহণ কৰে। পিছলৈ তেওঁ কোম্পানীৰ কাৰ্যবাহী সঞ্চালক হিচাপে নিযুক্ত হয়। 

## দূৰদৰ্শন
থাপাৰ 1, 2, 3 আৰু 4 চিজনৰ চনী এণ্টাৰটেইনমেণ্ট টেলিভিছনৰ ৰিয়েলিটি প্ৰ'গ্ৰাম চাৰ্ক টেংক ইণ্ডিয়াত এজন এঞ্জেল বিনিয়োগকাৰী "চাৰ্ক" আছিল। 

## ব্যক্তিগত জীৱন
নমিতা বিকাশ থাপাৰৰ সৈতে বিবাহপাশত আৱদ্ধ হৈছে। তেওঁলোক দুটা ল'ৰা সন্তানৰ পিতৃ-মাতৃ। সন্তান দুটাৰ নাম হ'ল জয় আৰু বীৰ।

## তথ্যৰ উৎস
শ্ৰেণী: জীৱিত ব্যক্তিশ্ৰেণী: ভাৰতীয় নাগৰিকশ্ৰেণী: বিনিয়োগকাৰী